
аб унясенні змяненняў у Дагавор аб Мытным кодэксе 
Еўразійскага эканамічнага саюза ад 11 красавіка 2017 года
Дзяржавы – члены Еўразійскага эканамічнага саюза, якія  далей называюцца дзяржавамі-членамі,
кіруючыся артыкулам 3 Дагавора аб Мытным кодэксе Еўразійскага эканамічнага саюза ад 11 красавіка 2017 года,
пагадзіліся з наступным:
Артыкул 1
Унесці ў Мытны кодэкс Еўразійскага эканамічнага саюза (дадатак № 1 да Дагавора аб Мытным кодэксе Еўразійскага эканамічнага саюза ад 11 красавіка 2017 года) наступныя змяненні:
1) у пункце 1 артыкула 2:
дапоўніць падпунктам 331. наступнага зместу:
«331) «мытная пошліна ў дачыненні да тавараў электроннага гандлю» – абавязковы плацеж, які спаганяецца мытнымі органамі ў сувязі з увозам на мытную тэрыторыю Саюза тавараў электроннага гандлю, набытых фізічнымі асобамі;»;
дапоўніць падпунктамі 471–473 наступнага зместу:
«471) «тавары электроннага гандлю» – тавары электроннага гандлю, прызначаныя для рэалізацыі фізічным асобам, і тавары электроннага гандлю, набытыя фізічнымі асобамі;
472) «тавары электроннага гандлю, прызначаныя для рэалізацыі фізічным асобам» – тавары, якія ўвозяцца на мытную тэрыторыю Саюза, прызначаныя для рэалізацыі фізічным асобам на электронных гандлёвых пляцоўках з выкарыстаннем рэсурсаў інфармацыйна-тэлекамунікацыйнай сеткі «Інтэрнэт» у рамках здзелкі, адным з бакоў якой з’яўляецца фізічная асоба. Да ўказанай здзелкі не адносіцца здзелка паміж фізічнымі асобамі;
473) «тавары электроннага гандлю, набытыя фізічнымі асобамі» – тавары, набытыя фізічнымі асобамі на электронных гандлёвых пляцоўках з выкарыстаннем рэсурсаў інфармацыйна-тэлекамунікацыйнай сеткі «Інтэрнэт» у рамках здзелкі паміж фізічнай асобай, якая пастаянна ці часова пражывае (часова знаходзіцца) на тэрыторыі дзяржавы-члена, і замежнай асобай або здзелкі паміж фізічнай асобай, якая пастаянна ці часова пражывае (часова знаходзіцца) на тэрыторыі дзяржавы, якая не з’яўляецца членам Саюза, і асобай дзяржавы-члена, якія перамяшчаюцца праз мытную мяжу Саюза ў міжнародных паштовых адпраўленнях або перавозчыкам на адрас фізічных асоб, якія з’яўляюцца атрымальнікамі такіх тавараў. Да ўказаных здзелак не адносяцца здзелкі паміж фізічнымі асобамі;»;
2) пункт 4 артыкула 7 пасля слова «карыстання» дапоўніць словамі «, тавараў электроннага гандлю, набытых фізічнымі асобамі,»;
3) у пунктах 1 і 3 артыкула 13 словы «главамі 37–43» замяніць словамі «главамі 37–431»;
4) у падпункце 2 пункта 2 артыкула 29 словы «главы 37» замяніць словамі «главамі 37 і 431 (у дачыненні да тавараў электроннага гандлю, набытых фізічнымі асобамі)»;
5) у артыкуле 38:
у абзацы другім пункта 6 словы «і пункце 3 артыкула 309» замяніць словамі «, пункце 3 артыкула 309 і пункце 17 артыкула 3096»;
пункт 18 пасля слова «карыстання,» дапоўніць словамі «тавараў электроннага гандлю, набытых фізічнымі асобамі,»;
6) у артыкуле 46:
пункт 1 дапоўніць падпунктам 6 наступнага зместу:
«6) мытная пошліна ў дачыненні да тавараў электроннага гандлю.»;
дапоўніць пунктам 3 наступнага зместу:
«3. У дачыненні да тавараў электроннага гандлю, набытых фізічнымі асобамі, падлягаюць выплаце мытная пошліна ў дачыненні да тавараў электроннага гандлю і ў выпадку, калі гэта прадугледжана заканадаўствам дзяржавы-члена, – падаткі.
Мытная пошліна ў дачыненні да тавараў электроннага гандлю падлягае выплаце ў адпаведнасці з главай 431 гэтага Кодэкса.
Палажэнні гэтай главы і глаў 7–11 гэтага Кодэкса прымяняюцца ў выпадках, прадугледжаных главой 431 гэтага Кодэкса.»;
7) у артыкуле 52:
у падпункце 3 пункта 2 словы «і пункце 3 артыкула 309» замяніць словамі «, пункце 3 артыкула 309 і пункце 17 артыкула 3096»;
пункт 3 пасля слова «тавары,» дапоўніць словамі «дэкларацыі на тавары электроннага гандлю,»;
8) абзац першы пункта 2 артыкула 53 дапоўніць словамі «, з улікам пункта 4 артыкула 3097 гэтага Кодэкса»;
9) у артыкуле 54:
у пункце 1 словы «і 309» замяніць словамі «, 309, пунктам 14 артыкула 3096 і артыкулам 3097» ;
у падпункце 1 пункта 2 словы «і 309» замяніць словамі «, 309, пунктам 15 артыкула 3096 і артыкулам 3097»;
10) падпункт 1 пункта 4 артыкула 55 пасля слоў «адной дэкларацыі на тавары,» дапоўніць словамі «адной дэкларацыі на тавары электроннага гандлю ў дачыненні да тавараў электроннага гандлю, прызначаных для рэалізацыі фізічным асобам, якія змяшчаюцца пад мытную працэдуру ў адпаведнасці з падпунктам 1 пункта 4 артыкула 3096 гэтага Кодэкса, атрымальнікам якіх з’яўляецца адна фізічная асоба;»
11) у пункце 1 артыкула 57 словы «і 309» замяніць словамі «, 309, пунктам 17 артыкула 3096 і артыкулам 3097»;
12) пункт 3 артыкула 58 дапоўніць словамі «, за выключэннем тавараў электроннага гандлю, прызначаных для рэалізацыі фізічным асобам, якія змяшчаюцца пад такую мытную працэдуру пры завяршэнні дзеяння мытнай працэдуры мытнага склада ў адпаведнасці з падпунктам 1 пункта 4 артыкула 3096 гэтага Кодэкса»;
13) пункт 2 артыкула 67 пасля слова «тавары» дапоўніць словамі «або ў дэкларацыі на тавары электроннага гандлю»;
14) пункт 4 артыкула 71 дапоўніць словамі «, а таксама ў дачыненні да тавараў электроннага гандлю, набытых фізічнымі асобамі»;
15) у артыкуле 72:
у пункце 1 словы «і 295» замяніць словамі «, 295, пунктам 14 артыкула 3096 і артыкулам 3097»;
у падпункце 1 пункта 2 словы «і 295» замяніць словамі «, 295, пунктам 15 артыкула 3096 і артыкулам 3097»;
16) падпункт 1 пункта 4 артыкула 73 пасля слоў «адной дэкларацыі на тавары,» дапоўніць словамі «адной дэкларацыі на тавары электроннага гандлю ў дачыненні да тавараў электроннага гандлю, прызначаных для рэалізацыі фізічным асобам, якія змяшчаюцца пад мытную працэдуру ў адпаведнасці з падпунктам 1 пункта 4 артыкула 3096 гэтага Кодэкса, атрымальнікам якіх з’яўляецца адна фізічная асоба,»;
17) у пункце 1 артыкула 74 словы «і 295» замяніць словамі «, 295, пунктам 17 артыкула 3096 і артыкулам 3097»;
18) пункт 4 артыкула 76 пасля слова «тавары» дапоўніць словамі «або ў дэкларацыі на тавары электроннага гандлю»;
19) пункт 4 артыкула 82 дапоўніць абзацам наступнага зместу:
«Палажэнні абзаца другога гэтага пункта не прымяняюцца ў выпадку ажыццяўлення мытных аперацый у дачыненні да тавараў электроннага гандлю, набытых фізічнымі асобамі, дэкларантам такіх тавараў.»;
20) у пункце 6 артыкула 83 словы «і пунктам 8 артыкула 281» замяніць словамі «, пунктам 8 артыкула 281 і пунктам 1 артыкула 3094» ;
21) у артыкуле 84:
дапоўніць пунктам 21 наступнага зместу:
«21. Палажэнні пункта 2 гэтага артыкула прымяняюцца з улікам палажэнняў пунктаў 3 і 4 артыкула 4295 гэтага Кодэкса.»;
пункт 3 дапоўніць словамі «, за выключэннем выпадку, калі ў адпаведнасці з пунктам 5 артыкула 4295 гэтага Кодэкса такую адказнасць нясе аператар электроннага гандлю»;
22) падпункт 1 пункта 2 артыкула 92 пасля слова «копія,» дапоўніць словамі «дэкларацыя на тавары электроннага гандлю або яе копія,», пасля слоў «дэкларацыі на тавары» дапоўніць словамі «, дэкларацыі на тавары электроннага гандлю», пасля слоў «такая дэкларацыя на тавары» дапоўніць словамі «, дэкларацыя на тавары электроннага гандлю»;
23) у артыкуле 104:
у абзацы першым пункта 1 словы «і пунктам 2 артыкула 281» замяніць словамі «, пунктам 2 артыкула 281 і пунктам 2 артыкула 3092»;
падпункт 3 пункта 4 дапоўніць словамі «, за выключэннем тавараў электроннага гандлю, набытых фізічнымі асобамі»;
24) у артыкуле 105:
пункт 1 дапоўніць падпунктам 5 наступнага зместу:
«5) дэкларацыя на тавары электроннага гандлю.»;
пункт 3 дапоўніць абзацам наступнага зместу:
«Дэкларацыя на тавары электроннага гандлю выкарыстоўваецца пры мытным дэклараванні тавараў электроннага гандлю ў выпадках, указаных у абзацы першым пункта 3 артыкула 3094 гэтага Кодэкса.»;
25) пункт 1 артыкула 108 дапоўніць падпунктам 15 наступнага зместу:
«15) дакументы, якія пацвярджаюць заяўлены кошт тавараў электроннага гандлю, набытых фізічнымі асобамі, указаныя ў артыкуле 30910 гэтага Кодэкса.»;
26) у артыкуле 109:
абзацы першы і другі пункта 10 пасля слова «тавары» дапоўніць словамі «або дэкларацыі на тавары электроннага гандлю»;
дапоўніць пунктам 11 наступнага зместу:
«11. Падача дэкларацыі на тавары электроннага гандлю не суправаджаецца прадстаўленнем мытнаму органу дакументаў, якія пацвярджаюць заяўленыя ў ёй звесткі, за выключэннем наступных выпадкаў:
1) падача дэкларацыі на тавары электроннага гандлю на папяровым носьбіце ў выпадку, указаным у пункце 5 артыкула 104 гэтага Кодэкса (суправаджаецца прадстаўленнем мытнаму органу дакументаў, якія пацвярджаюць паўнамоцтвы асобы, якая падае дэкларацыю на тавары электроннага гандлю, калі іншае не ўстаноўлена заканадаўствам дзяржаў-членаў аб мытным урэгуляванні);
2) іншыя выпадкі, прадугледжаныя заканадаўствам дзяржаў-членаў.»;
27) у пункце 3 артыкула 111 словы «і дэкларацыі на транспартны сродак» замяніць словамі «, дэкларацыі на транспартны сродак і дэкларацыі на тавары электроннага гандлю»;
28) у абзацах першым і трэцім пункта 6 артыкула 112 словы «і дэкларацыі на транспартны сродак» замяніць словамі «, дэкларацыі на транспартны сродак і дэкларацыі на тавары электроннага гандлю»;
29) у артыкуле 114:
у пункце 8 слова «павінна» замяніць словамі «а таксама папярэдняе мытнае дэклараванне тавараў электроннага гандлю павінны»;
пункт 9 пасля слова «карыстання,» дапоўніць словамі «тавараў электроннага гандлю,»;
30) у артыкуле 118:
дапоўніць пунктам 51 наступнага зместу:
«51. У выпадку, калі ў дэкларацыі на тавары электроннага гандлю заяўлены звесткі аб 2 і больш таварах электроннага гандлю, набытых фізічнымі асобамі, мытны орган праводзіць выпуск тавараў электроннага гандлю, у дачыненні да якіх выкананы ўмовы выпуску, прадугледжаныя пунктам 1 артыкула 3095 гэтага Кодэкса, калі іншае не ўстаноўлена заканадаўствам дзяржаў-членаў аб мытным рэгуляванні.
У выпадку, калі ў адным адпраўленні, які дастаўляецца перавозчыкам (па адной індывідуальнай накладной), або ў адным міжнародным паштовым адпраўленні перамяшчаецца некалькі тавараў электроннага гандлю, палажэнні гэтага пункта прымяняюцца, калі ўмовы выпуску, прадугледжаныя пунктам 1 артыкула 3095 гэтага Кодэкса, выкананы ў дачыненні да ўсіх тавараў, якія знаходзяцца ў адпаведным адпраўленні.»;
у пункце 7 словы «і прыпасаў» замяніць словамі «, прыпасаў і тавараў электроннага гандлю, набытых фізічнымі асобамі,», словы «і главамі 37–39» замяніць словамі «, главамі 37–39 і артыкулам 3095»;
31) у абзацы першым пункта 9 артыкула 119 словы «або мытнаму прадстаўніку» замяніць словамі «, мытнаму прадстаўніку або аператару электроннага гандлю»;
32) артыкул 136 дапоўніць пунктам 18 наступнага зместу:
«18. Палажэнні гэтага артыкула не прымяняюцца ў дачыненні да тавараў электроннага гандлю, прызначаных для рэалізацыі фізічным асобам, якія змяшчаюцца (змешчаны) пад мытную працэдуру выпуску для ўнутранага спажывання для завяршэння дзеяння мытнай працэдуры мытнага склада ў адпаведнасці з падпунктам 1 пункта 4 артыкула 3096 гэтага Кодэкса.
У дачыненні да тавараў электроннага гандлю, прызначаных для рэалізацыі фізічным асобам, якія змяшчаюцца (змешчаны) пад мытную працэдуру выпуску для ўнутранага спажывання для завяршэння дзеяння мытнай працэдуры мытнага склада ў адпаведнасці з падпунктам 1 пункта 4 артыкула 3096 гэтага Кодэкса, абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін узнікае, спыняецца і падлягае выкананню ў адпаведнасці з артыкулам 3097 гэтага Кодэкса.»;
33) артыкул 155 дапоўнiць пунктам 41 наступнага зместу:
«41. Мытная працэдура мытнага склада ў дачыненні да тавараў электроннага гандлю, прызначаных для рэалізацыі фізічным асобам, прымяняецца з улікам асаблівасцей, вызначаных артыкулам 3096 гэтага Кодэкса.»;
34) у падпункце 1 пункта 2 артыкула 156:
словы «а тавараў» замяніць словам «тавараў»;
дапоўніць словамі «, тавараў электроннага гандлю, прызначаных для рэалізацыі фізічным асобам, – ва ўказаных у падпункце 1 пункта 1 артыкула 4292 гэтага Кодэкса збудаваннях, памяшканнях (частках памяшканняў) і (або) на адкрытых пляцоўках (частках адкрытых пляцовак) аператара электроннага гандлю, які з’яўляецца дэкларантам такіх тавараў»;
35) абзац першы пункта 3 артыкула 157 дапоўніць словамі «, а тавары электроннага гандлю, прызначаныя для рэалізацыі фізічным асобам, змешчаныя пад мытную працэдуру мытнага склада, павінны быць змешчаны пад мытныя працэдуры, якія прымяняюцца для завяршэння дзеяння такой мытнай працэдуры ў адпаведнасці з пунктамі 4 і 5 артыкула 3096 гэтага Кодэкса»;
36) артыкул 161 дапоўніць пунктам 7 наступнага зместу:
«7. У дачыненні да тавараў электроннага гандлю дзеянне мытнай працэдуры мытнага склада завяршаецца і спыняецца ў адпаведнасці з артыкулам 3096 гэтага Кодэкса.»;
37) артыкул 162 дапоўніць пунктам 10 наступнага зместу:
«10. Палажэнні гэтага артыкула не прымяняюцца ў дачыненні да тавараў электроннага гандлю, прызначаных для рэалізацыі фізічным асобам, якія змяшчаюцца (змешчаны) пад мытную працэдуру мытнага склада.
У дачыненні да тавараў электроннага гандлю, прызначаных для рэалізацыі фізічным асобам, якія змяшчаюцца (змешчаны) пад мытную працэдуру мытнага склада, абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін узнікае, спыняецца і падлягае выкананню ў адпаведнасці з пунктамі 14–19 артыкула 3096 гэтага Кодэкса.»;
38) артыкул 256 дапоўніць пунктам 10 наступнага зместу:
«10. Палажэнні гэтага раздзела не прымяняюцца ў дачыненні да тавараў электроннага гандлю.
Асаблівасці парадку і ўмоў перамяшчэння праз мытную мяжу Саюза тавараў электроннага гандлю вызначаны ў главе 431 гэтага Кодэкса.»;
39) раздзел V дапоўніць главой 431 наступнага зместу:
«Глава 431
Асаблівасці парадку і ўмоў перамяшчэння праз мытную 
мяжу Саюза тавараў электроннага гандлю
Артыкул 3091. Агульныя палажэнні аб парадку і ўмовах перамяшчэння праз мытную мяжу Саюза тавараў электроннага гандлю
1. Гэтай главой вызначаюцца асаблівасці парадку і ўмоў увозу на мытную тэрыторыю Саюза тавараў электроннага гандлю, іх знаходжання і выкарыстання на мытнай тэрыторыі Саюза, ажыццяўлення мытных аперацый, звязаных з часовым захоўваннем, мытным дэклараваннем і выпускам тавараў электроннага гандлю, асаблівасці прымянення мытнай працэдуры мытнага склада ў дачыненні да тавараў электроннага гандлю, а таксама прымянення мытных плацяжоў у дачыненні да такіх тавараў і тавараў электроннага гандлю, якія вывозяцца з мытнай тэрыторыі Саюза.
Асаблівасці парадку і ўмоў вывазу тавараў электроннага гандлю з мытнай тэрыторыі Саюза, уключаючы ўмовы іх змяшчэння пад мытныя працэдуры, якія дапускаюць вываз тавараў з мытнай тэрыторыі Саюза, і асаблівасці прымянення такіх мытных працэдур, асаблівасці парадку ажыццяўлення мытных аперацый у дачыненні да тавараў электроннага гандлю, што вывозяцца з мытнай тэрыторыі Саюза, і асаблівасці прымянення мытных плацяжоў у дачыненні да такіх тавараў з улікам пункта 5 артыкула 3098 гэтага Кодэкса могуць вызначацца Камісіяй.
2. Тавары, увезеныя на мытную тэрыторыю Саюза, мытныя аперацыі ў дачыненні да якіх ажыццяўляліся з прымяненнем асаблівасцей парадку і ўмоў перамяшчэння праз мытную мяжу Саюза тавараў электроннага гандлю, устаноўленых гэтай главой, пасля іх выпуску не павінны выкарыстоўвацца ў камерцыйнай дзейнасці.
Пры выяўленні фактаў выкарыстання ўказаных тавараў у камерцыйнай дзейнасці фізічныя асобы, якія з’яўляюцца бокам здзелкі на электронных гандлёвых пляцоўках з выкарыстаннем рэсурсаў сеткі Інтэрнет і выкарыстоўваюць такія тавары ў камерцыйнай дзейнасці, нясуць адказнасць у адпаведнасці з заканадаўствам дзяржавы-члена, на тэрыторыі якой выяўлена выкарыстанне такіх тавараў.
3. Камісія мае права вызначаць пералік тавараў электроннага гандлю і (або) катэгорый тавараў электроннага гандлю, у дачыненні да якіх палажэнні гэтай главы не прымяняюцца. Такія тавары падлягаюць змяшчэнню пад мытныя працэдуры ў парадку і на ўмовах, якія ўстаноўлены іншымі главамі гэтага Кодэкса.
4. Палажэнні гэтага раздзела не прымяняюцца ў дачыненні да тавараў электроннага гандлю, што ўвозяцца на мытную тэрыторыю Саюза, прызначаных для рэалізацыі фізічным асобам, уласнікам якіх з’яўляецца асоба дзяржавы-члена. Такія тавары падлягаюць змяшчэнню пад мытныя працэдуры ў парадку і на ўмовах, якія ўстаноўлены іншымі главамі гэтага Кодэкса.
Артыкул 3092. Мытныя аперацыі, якія ажыццяўляюцца ў дачыненні да тавараў электроннага гандлю
1. Мытныя аперацыі, звязаныя з падачай мытнай дэкларацыі, іншыя прадугледжаныя гэтым Кодэксам мытныя аперацыі, якія ажыццяўляюцца дэкларантам, у тым ліку пры правядзенні мытнымі органамі мытнага кантролю, здзяйсняюцца:
1) у дачыненні да тавараў электроннага гандлю, набытых фізічнымі асобамі, – асобай, якая ў адпаведнасці з пунктам 4 артыкула 3094 гэтага Кодэкса ажыццяўляе мытнае дэклараванне такіх тавараў;
2) у дачыненні да тавараў электроннага гандлю, прызначаных для рэалізацыі фізічным асобам, якія змяшчаюцца (змешчаны) пад мытную працэдуру мытнага склада, а таксама змяшчаюцца (змешчаны) пад мытныя працэдуры для завяршэння дзеяння гэтай мытнай працэдуры ў адпаведнасці з пунктамі 4 і 5 артыкула 3096 гэтага Кодэкса, – аператарам электроннага гандлю, які выступае дэкларантам такіх тавараў.
2. Тавары электроннага гандлю, набытыя фізічнымі асобамі, для знаходжання і выкарыстання на мытнай тэрыторыі Саюза падлягаюць мытнаму дэклараванню і выпуску мытнымі органамі ў парадку і на ўмовах, якія прадугледжаны гэтай главой, без змяшчэння пад мытныя працэдуры, за выключэннем выпадкаў, указаных у пункце 5 артыкула 3093 гэтага Кодэкса.
3. Тавары электроннага гандлю, прызначаныя для рэалізацыі фізічным асобам, змешчаныя пад мытную працэдуру мытнага склада, для знаходжання і выкарыстання на мытнай тэрыторыі Саюза змяшчаюцца пад мытную працэдуру выпуску для ўнутранага спажывання з улікам асаблівасцей, устаноўленых артыкулам 3096 гэтага Кодэкса, а для вывазу з мытнай тэрыторыі Саюза – пад мытную працэдуру рээкспарту.
Артыкул 3093. Асаблівасці часовага захоўвання тавараў электроннага гандлю
1. Часовае захоўванне тавараў электроннага гандлю ажыццяўляецца ў адпаведнасці з главой 16 гэтага Кодэкса з улікам асаблівасцей, прадугледжаных гэтым артыкулам.
2. Часовае захоўванне тавараў электроннага гандлю ажыццяўляецца ў збудаваннях, памяшканнях (частках памяшканняў) і (або) на адкрытых пляцоўках (частках адкрытых пляцовак), якія знаходзяцца ва ўласнасці, гаспадарчым распараджэнні, аператыўным кіраванні або арэндзе ў аператараў электроннага гандлю (далей у гэтай главе – збудаванні (памяшканні, пляцоўкі)).
Дапускаецца часовае захоўванне тавараў электроннага гандлю, у дачыненні да якіх мытныя аперацыі здзяйсняюцца адным аператарам электроннага гандлю, у збудаваннях (памяшканнях, пляцоўках), якія знаходзяцца ва ўласнасці, гаспадарчым распараджэнні, аператыўным кіраванні або арэндзе ў іншага аператара электроннага гандлю.
3. Абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да тавараў электроннага гандлю, змешчаных на часовае захоўванне, узнікае, спыняецца і падлягае выкананню ў адпаведнасці з артыкулам 103 гэтага Кодэкса, а абавязак па выплаце ўвазных мытных пошлін, падаткаў у дачыненні да тавараў электроннага гандлю, якія ўвозяцца на мытную тэрыторыю Саюза ў міжнародных паштовых адпраўленнях, – у адпаведнасці з артыкулам 288 гэтага Кодэкса.
4. У выпадку выключэння з рэестра аператараў электроннага гандлю юрыдычная асоба абавязана ў дачыненні да тавараў электроннага гандлю, змешчаных на часовае захоўванне, забяспечыць ажыццяўленне мытных аперацый, неабходных для іх выпуску, на працягу 30 працоўных дзён з дня, наступнага за днём выключэння такой юрыдычнай асобы з рэестра аператараў электроннага гандлю.
5. У выпадку, калі да сканчэння тэрміну часовага захоўвання тавараў электроннага гандлю, прадугледжанага артыкулам 101 гэтага Кодэкса, мытнае дэклараванне і іншыя мытныя аперацыі ў дачыненні да тавараў электроннага гандлю, набытых фізічнымі асобамі, не здзейснены асобай, указанай у абзацы першым пункта 1 артыкула 3094 гэтага Кодэкса, такія тавары электроннага гандлю могуць быць вывезены з мытнай тэрыторыі Саюз аператарам электроннага гандлю з дазволу мытнага органа без мытнага дэкларавання і змяшчэння пад мытныя працэдуры або змешчаны пад мытную працэдуру адмовы на карысць дзяржавы або мытную працэдуру знішчэння.
Парадак ажыццяўлення мытных аперацый, звязаных з атрыманнем і афармленнем дазволу мытнага органа на вываз з мытнай тэрыторыі Саюза тавараў электроннага гандлю, набытых фізічнымі асобамі, вызначаецца Камісіяй.
Перавозка (транспарціроўка) тавараў, якія вывозяцца з мытнай тэрыторыі Саюза, тавараў электроннага гандлю, указаных у абзацы першым гэтага пункта, ажыццяўляецца ў адпаведнасці з мытнай працэдурай мытнага транзіту або ў выпадку, калі гэта прадугледжана заканадаўствам дзяржаў-членаў аб мытным рэгуляванні, – без змяшчэння пад мытную працэдуру мытнага транзіту ў выпадках і парадку, якія ўстанаўліваюцца такім заканадаўствам.
Камісіяй могуць быць вызначаны асаблівасці прымянення мытнай працэдуры мытнага транзіту ў дачыненні да тавараў электроннага гандлю, указаных у абзацы першым гэтага пункта.
Артыкул 3094. Мытнае дэклараванне тавараў электроннага гандлю
1. Дэкларантамі тавараў электроннага гандлю, набытых фізічнымі асобамі, якія ўвозяцца на мытную тэрыторыю Саюза, могуць выступаць фізічныя асобы, якія дасягнулі 16-гадовага ўзросту, што з’яўляюцца атрымальнікамі такіх тавараў.
У выпадках, указаных у пункце 5 артыкула 3093 гэтага Кодэкса, дэкларантам тавараў электроннага гандлю, набытых фізічнымі асобамі, выступае аператар электроннага гандлю.
2. Дэкларантам тавараў электроннага гандлю, прызначаных для рэалізацыі фізічным асобам, якія змяшчаюцца пад мытную працэдуру мытнага склада і іншыя мытныя працэдуры для завяршэння дзеяння мытнай працэдуры мытнага склада ў адпаведнасці з падпунктамі 1–3 пункта 4 і пунктам 5 артыкула 3096 гэтага Кодэкса, выступае аператар электроннага гандлю.
3. Мытнае дэклараванне тавараў электроннага гандлю, набытых фізічнымі асобамі, а таксама тавараў электроннага гандлю, прызначаных для рэалізацыі фізічным асобам, у тым ліку змешчаных для завяршэння дзеяння мытнай працэдуры мытнага склада пад мытныя працэдуры, указаныя ў падпунктах 1 і 3 пункта 4 і пункце 5 артыкула 3096 гэтага Кодэкса, ажыццяўляецца з выкарыстаннем дэкларацыі на тавары электроннага гандлю.
Мытнае дэклараванне тавараў электроннага гандлю, прызначаных для рэалізацыі фізічным асобам, якія змяшчаюцца для завяршэння дзеяння мытнай працэдуры мытнага склада пад мытную працэдуру мытнага транзіту ў адпаведнасці з падпунктам 2 пункта 4 артыкула 3096 гэтага Кодэкса, ажыццяўляецца з выкарыстаннем транзітнай дэкларацыі.
Звесткі, якія падлягаюць указанню ў дэкларацыі на тавары электроннага гандлю, вызначаюцца Камісіяй пры ўстанаўленні парадку запаўнення такой мытнай дэкларацыі.
4. Мытнае дэклараванне тавараў электроннага гандлю, набытых фізічнымі асобамі, ажыццяўляецца аператарам электроннага гандлю або асобай, якая ў адпаведнасці з абзацам першым пункта 1 гэтага артыкула можа выступаць дэкларантам такіх тавараў.
5. Мытнае дэклараванне прызначаных для рэалізацыі фізічным асобам тавараў электроннага гандлю, якія змяшчаюцца пад мытную працэдуру мытнага склада, а таксама пад мытныя працэдуры для завяршэння дзеяння гэтай мытнай працэдуры ў адпаведнасці з падпунктамі 1–3 пункта 4 і пунктам 5 артыкула 3096 гэтага Кодэкса, ажыццяўляецца аператарам электроннага гандлю.
Артыкул 3095. Выпуск набытых фізічнымі асобамі тавараў электроннага гандлю, якія ўвозяцца на мытную тэрыторыю Саюза
1. Выпуск набытых фізічнымі асобамі тавараў электроннага гандлю, якія ўвозяцца на мытную тэрыторыю Саюза, ажыццяўляецца мытным органам пры ўмове, што:
1) выплачана мытная пошліна ў дачыненні да тавараў электроннага гандлю ў адпаведнасці з гэтай главой;
2) выкананы забароны і абмежаванні ў адпаведнасці з артыкулам 7 гэтага Кодэкса;
3) выплачаны мытныя зборы за выкананне мытнымі органамі дзеянняў, звязаных з выпускам тавараў, калі такія зборы ўстаноўлены ў адпаведнасці з заканадаўствам дзяржаў-членаў і тэрмін іх выплаты ўстаноўлены да выпуску тавараў, у тым ліку да рэгістрацыі дэкларацыі на тавары электроннага гандлю.
2. Выпуск тавараў электроннага гандлю, указаных у пункце 1 гэтага артыкула, павінен быць завершаны ў тэрмiны, устаноўленыя артыкулам 119 гэтага Кодэкса.
3. Тавары электроннага гандлю, указаныя ў пункце 1 гэтага артыкула, набываюць статус тавараў Саюза з моманту іх выпуску.
Артыкул 3096. Асаблівасці прымянення мытнай працэдуры мытнага склада ў дачыненні да тавараў электроннага гандлю, прызначаных для рэалізацыі фізічным асобам
1. Мытная працэдура мытнага склада прымяняецца ў дачыненні да тавараў электроннага гандлю, прызначаных для рэалізацыі фізічным асобам, у парадку і на ўмовах, устаноўленых главой 23 гэтага Кодэкса, з улікам асаблівасцей, прадугледжаных гэтым артыкулам.
2. Захоўванне прызначаных для рэалізацыі фізічным асобам тавараў электроннага гандлю, змешчаных пад мытную працэдуру мытнага склада, ажыццяўляецца ў збудаваннях (у памяшканнях, на пляцоўках) аператара электроннага гандлю, які з’яўляецца дэкларантам такіх тавараў.
3. Аперацыі, указаныя ў пунктах 1 і 2 артыкула 158 гэтага Кодэкса, з прызначанымі для рэалізацыі фізічным асобам таварамі электроннага гандлю, змешчанымі пад мытную працэдуру мытнага склада, мае права ажыццяўляць аператар электроннага гандлю.
У дачыненні да прызначаных для рэалізацыі фізічным асобам тавараў электроннага гандлю, змешчаных пад мытную працэдуру мытнага склада аператарам электроннага гандлю, які з’яўляецца прызначаным аператарам паштовай сувязі, дапускаецца выкананне аперацый па фарміраванні міжнародных паштовых адпраўленняў.
4. Да сканчэння тэрміну дзеяння мытнай працэдуры мытнага склада, прадугледжанага артыкулам 157 гэтага Кодэкса, дзеянне гэтай мытнай працэдуры завяршаецца:
1) змяшчэннем тавараў электроннага гандлю, прызначаных для рэалізацыі фізічным асобам, пад мытную працэдуру выпуску для ўнутранага спажывання пасля набыцця фізічнымі асобамі на электронных гандлёвых пляцоўках з выкарыстаннем рэсурсаў сеткі Інтэрнет;
2) змяшчэннем тавараў электроннага гандлю, прызначаных для рэалізацыі фізічным асобам, пад мытную працэдуру мытнага транзіту, калі такія тавары змешчаны пад гэту мытную працэдуру для перавозкі з тэрыторыі дзяржавы-члена, мытным органам якой праведзены выпуск тавараў пры іх змяшчэнні пад мытную працэдуру мытнага склада, на тэрыторыю іншай дзяржавы-члена для змяшчэння пад мытную працэдуру мытнага склада аператарам электроннага гандлю;
3) змяшчэннем тавараў электроннага гандлю, прызначаных для рэалізацыі фізічным асобам, пад мытную працэдуру мытнага склада аператарам электроннага гандлю, уключаным у рэестр аператараў электроннага гандлю дзяржавы-члена, мытным органам якой праведзены выпуск тавараў у адпаведнасці з мытнай працэдурай мытнага склада;
4) прызнаннем мытнымі органамі ў адпаведнасці з заканадаўствам дзяржаў-членаў аб мытным рэгуляванні факта знішчэння і (або) беззваротнай страты тавараў электроннага гандлю, прызначаных для рэалізацыі фізічным асобам, у выніку аварыі або дзеяння непераадольнай сілы ці факту беззваротнай страты гэтых тавараў у выніку натуральнага змяншэння пры нармальных умовах перавозкі (транспарціроўкі) і (або) захоўвання;
5) надыходам акалічнасцей, якія вызначаюцца Камісіяй і (або) заканадаўствам дзяржаў-членаў аб мытным рэгуляванні, да надыходу якіх тавары знаходзяцца пад мытным кантролем.
5. Да заканчэння тэрміну дзеяння мытнай працэдуры мытнага склада, прадугледжанага артыкулам 157 гэтага Кодэкса, дзеянне гэтай мытнай працэдуры можа быць завершана змяшчэннем тавараў электроннага гандлю, прызначаных для рэалізацыі фізічным асобам, у тым ліку тавараў, якія змяшчаюцца ў сфарміраваных у адпаведнасці з абзацам другім пункта 3 гэтага артыкула міжнародных паштовых адпраўленнях, пад мытную працэдуру рээкспарту.
6. Тавары электроннага гандлю, прызначаныя для рэалізацыі фізічным асобам, змешчаныя пад мытную працэдуру мытнага склада, могуць быць змешчаны пад мытную працэдуру выпуску для ўнутранага спажывання або іншыя мытныя працэдуры, устаноўленыя пунктамі 4 і 5 гэтага артыкула, адной або некалькімі партыямі.
7. У выпадку выключэння юрыдычнай асобы з рэестра аператараў электроннага гандлю такая юрыдычная асоба абавязана:
1) у дачыненні да тавараў электроннага гандлю, прызначаных для рэалізацыі фізічным асобам, якія набыты фізічнымі асобамі на электронных гандлёвых пляцоўках з выкарыстаннем рэсурсаў сеткі Інтэрнэт да даты выключэння юрыдычнай асобы з рэестра аператараў электроннага гандлю і знаходзяцца ў збудаваннях (у памяшканнях, на пляцоўках) або вывезены з такіх збудаванняў (памяшканняў, пляцовак) у адпаведнасці з пунктам 10 гэтага артыкула, завяршыць дзеянне мытнай працэдуры мытнага склада змяшчэннем пад мытную працэдуру выпуску для ўнутранага спажывання ў адпаведнасці з падпунктам 1 пункта 4 гэтага артыкула не пазней за 15-е чысло месяца, наступнага за месяцам набыцця гэтых тавараў фізічнай асобай;
2) у дачыненні да прызначаных для рэалізацыі фізічным асобам тавараў электроннага гандлю, якія знаходзяцца ў збудаваннях (у памяшканнях, на пляцоўках), не набытых фізічнымі асобамі на электронных гандлёвых пляцоўках з выкарыстаннем рэсурсаў сеткі Інтэрнэт да даты выключэння юрыдычнай асобы з рэестра аператараў электроннага гандлю, завяршыць дзеянне мытнай працэдуры мытнага складу змяшчэннем пад мытныя працэдуры, указаныя ў падпункце 2 пункта 4 і ў пункце 5 гэтага артыкула, або забяспечыць завяршэнне дзеяння мытнай працэдуры мытнага склада ў выпадку, прадугледжаным падпунктам 3 пункта 4 гэтага артыкула, не пазней за 60 каляндарных дзён з дня, наступнага за днём выключэння юрыдычнай асобы з рэестра аператараў электроннага гандлю.
8. Пры незавяршэнні дзеяння мытнай працэдуры мытнага склада ў адпаведнасці з пунктамі 4 і 5 гэтага артыкула дзеянне мытнай працэдуры мытнага склада спыняецца па сканчэнні тэрмінаў, указаных у пунктах 1 і 2 артыкула 157 гэтага Кодэкса, а тавары электроннага гандлю, прызначаныя для рэалізацыі фізічным асобам, затрымліваюцца мытнымі органамі ў адпаведнасці главой 51 гэтага Кодэкса, за выключэннем тавараў электроннага гандлю, указаных у пункце 10 гэтага артыкула.
9. У выпадку, калі дзеянні, прадугледжаныя абзацам другім пункта 3 артыкула 157 гэтага Кодэкса, ва ўказаныя ў ім тэрміны не ажыццёўлены, дзеянне мытнай працэдуры мытнага склада па сканчэнні гэтых тэрмінаў спыняецца, а тавары затрымліваюцца мытнымі органамі ў адпаведнасці з главой 51 гэтага Кодэкса, за выключэннем тавараў электроннага гандлю, указаных у пункце 10 гэтага артыкула.
10. Дапускаецца вываз са збудаванняў (з памяшканняў, пляцовак) прызначаных для рэалізацыі фізічным асобам тавараў электроннага гандлю, змешчаных пад мытную працэдуру мытнага склада, для дастаўкі фізічнай асобе, якая з’яўляецца атрымальнікам такіх тавараў, да завяршэння дзеяння мытнай працэдуры мытнага склада ў адпаведнасці з падпунктам 1 пункта 4 гэтага артыкула – пасля паведамлення мытнаму органу ў парадку, устаноўленым ў адпаведнасці з заканадаўствам дзяржаў-членаў аб мытным рэгуляванні.
11. У выпадку калі пры продажы тавараў электроннага гандлю на электронных гандлёвых пляцоўках прадугледжана магчымасць іх вяртання пасля набыцця, аператар электроннага гандлю забяспечвае магчымасць вяртання такіх тавараў да дня сканчэння тэрміну падачы дэкларацыі на тавары электроннага гандлю, устаноўленага пунктам 13 гэтага артыкула, пры ўмове іх ідэнтыфікацыі ў парадку, які вызначаецца Камісіяй і заканадаўствам дзяржаў-членаў, у выпадках, прадугледжаных Камісіяй, ці ў частцы, не ўрэгуляванай Камісіяй.
Вернутыя тавары электроннага гандлю падлягаюць размяшчэнню ў збудаваннях (у памяшканнях, на пляцоўках) на працягу 3 працоўных дзён з дня афармлення дакументаў, якія пацвярджаюць вяртанне тавараў у адпаведнасці з заканадаўствам дзяржаў-членаў.
Аператар электроннага гандлю абавязаны паведаміць мытнаму органу ў парадку, устаноўленым у адпаведнасці з заканадаўствам дзяржаў-членаў аб мытным рэгуляванні, аб вяртанні тавараў электроннага гандлю на працягу 5 працоўных дзён з дня афармлення ў адпаведнасці з заканадаўствам дзяржаў-членаў дакументаў, якія пацвярджаюць вяртанне тавараў электроннага гандлю, але не пазней за дзень сканчэння тэрміну падачы дэкларацыі на тавары электроннага гандлю, устаноўленага пунктам 13 гэтага артыкула.
12. Прызначаныя для рэалізацыі фізічным асобам тавары электроннага гандлю, змешчаныя пад мытную працэдуру мытнага склада, пасля апавяшчэння мытнага органа ў адпаведнасці з пунктам 10 гэтага артыкула набываюць статус тавараў Саюза.
Указаныя ў абзацы першым гэтага пункта тавары электроннага гандлю страчваюць статус тавараў Саюза з моманту іх размяшчэння ў збудаваннях (у памяшканнях, на пляцоўках) у адпаведнасці з пунктам 11 гэтага артыкула.
13. Дэкларацыя на тавары электроннага гандлю ў дачыненні да тавараў электроннага гандлю, указаных у пункце 10 гэтага артыкула, для іх змяшчэння пад мытную працэдуру выпуску для ўнутранага спажывання ў адпаведнасці з падпунктам 1 пункта 4 гэтага артыкула павінна быць пададзена аператарам электроннага гандлю на працягу тэрміну дзеяння мытнай працэдуры мытнага склада, але не пазней за 15-е чысло месяца, наступнага за месяцам набыцця гэтых тавараў фізічнай асобай, за выключэннем выпадку, калі да сканчэння тэрміну падачы ўказанай дэкларацыі на тавары электроннага гандлю праведзена вяртанне тавараў электроннага гандлю ў адпаведнасці з пунктам 11 гэтага артыкула.
Пры адмове ў выпуску тавараў дэкларацыя на тавары электроннага гандлю ў дачыненні да ўказаных тавараў павінна быць пададзена аператарам электроннага гандлю не пазней за 5 працоўных дзён з дня, наступнага за днём адмовы ў выпуску тавараў.
14. Абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да прызначаных для рэалізацыі фізічным асобам тавараў электроннага гандлю, якія змяшчаюцца пад мытную працэдуру мытнага склада, узнікае ў дэкларанта з моманту рэгістрацыі мытным органам дэкларацыі на тавары электроннага гандлю.
15. Абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да прызначаных для рэалізацыі фізічным асобам тавараў электроннага гандлю, якія змяшчаюцца (змешчаны) пад мытную працэдуру мытнага склада, спыняецца ў дэкларанта пры надыходзе наступных акалічнасцей:
1) завяршэнне дзеяння мытнай працэдуры мытнага склада ў адпаведнасці з падпунктамі 1–3 і 5 пункта 4 і пунктам 5 гэтага артыкула, у тым ліку завяршэнне дзеяння такой мытнай працэдуры пасля надыходу акалічнасцей, указаных у пункце 17 гэтага артыкула;
2) змяшчэнне тавараў электроннага гандлю, у дачыненні да якіх дзеянне мытнай працэдуры мытнага склада спынена, пад мытныя працэдуры ў адпаведнасці з пунктам 7 артыкула 129 гэтага Кодэкса;
3) выкананне абавязку па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін і (або) іх спагнанне ў памерах, вылічаных і падлеглых выплаце ў адпаведнасці з пунктам 18 гэтага артыкула;
4) прызнанне мытным органам у адпаведнасці з заканадаўствам дзяржаў-членаў аб мытным рэгуляванні факта знішчэння і (або) беззваротнай страты тавараў электроннага гандлю з прычыны аварыі або дзеяння непераадольнай сілы ці факта беззваротнай страты гэтых тавараў у выніку натуральнага змяншэння пры нармальных умовах перавозкі (транспарціроўкі) і (або) захоўвання, за выключэннем выпадкаў, калі да такіх знішчэння або беззваротнай страты ў адпаведнасці з гэтым Кодэксам у дачыненні да гэтых тавараў электроннага гандлю надышоў тэрмін выплаты ўвазных мытных пошлін, падаткаў, спецыяльных, антыдэмпінгавых, кампенсацыйных пошлін;
5) адмова ў выпуску тавараў электроннага гандлю ў адпаведнасці з мытнай працэдурай мытнага склада – адносна абавязку па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін, які ўзнік пры рэгістрацыі дэкларацыі на тавары электроннага гандлю;
6) адкліканне дэкларацыі на тавары электроннага гандлю ў адпаведнасці з артыкулам 113 гэтага Кодэкса і (або) ануляванне выпуску тавараў у адпаведнасці з пунктам 4 артыкула 118 гэтага Кодэкса – адносна абавязку па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін, які ўзнік пры рэгістрацыі дэкларацыі на тавары;
7) канфіскацыя або накіраванне тавараў электроннага гандлю ва ўласнасць (даход) дзяржавы-члена ў адпаведнасці з заканадаўствам гэтай дзяржавы-члена;
8) затрыманне мытным органам тавараў электроннага гандлю ў адпаведнасці з главой 51 гэтага Кодэкса;
9) размяшчэнне на часовае захоўванне або змяшчэнне пад адну з мытных працэдур тавараў электроннага гандлю, якія былі канфіскаваны або арыштаваны ў ходзе праверкі паведамлення аб злачынстве, у ходзе вядзення крымінальнай справы або справы аб адміністрацыйным правапарушэнні (вядзення адміністрацыйнага працэсу) і ў дачыненні да якіх прынята рашэнне аб іх вяртанні, калі раней выпуск такіх тавараў не быў праведзены.
16. Абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да прызначаных для рэалізацыі фізічным асобам тавараў электроннага гандлю, змешчаных пад мытную працэдуру мытнага склада, падлягае выкананню пры надыходзе акалічнасцей, указаных у пункце 17 гэтага артыкула.
17. Пры надыходзе наступных акалічнасцей тэрмінам выплаты ўвазных мытных пошлін, падаткаў, спецыяльных, антыдэмпінгавых, кампенсацыйных пошлін лічыцца:
1) у выпадку страты тавараў электроннага гандлю, прызначаных для рэалізацыі фізічным асобам, да завяршэння дзеяння мытнай працэдуры мытнага склада, за выключэннем знішчэння і (або) беззваротнай страты ў выніку аварыі ці дзеяння непераадольнай сілы ці беззваротнай страты ў выніку натуральнага змяншэння пры нармальных умовах перавозкі (транспарціроўкі) і (або) захоўвання, – дзень такой страты, а калі такі дзень не ўстаноўлены, – дзень змяшчэння тавараў пад мытную працэдуру мытнага склада;
2) у выпадку, калі на працягу тэрмінаў, указаных у пункце 13 гэтага артыкула, у дачыненні да тавараў электроннага гандлю, прызначаных для рэалізацыі фізічным асобам, не пададзена дэкларацыя на тавары электроннага гандлю, – апошні дзень такіх тэрмінаў;
3) у выпадку вывазу тавараў электроннага гандлю, прызначаных для рэалізацыі фізічным асобам, са збудаванняў (з памяшканняў, пляцовак) да завяршэння дзеяння мытнай працэдуры мытнага склада ў адпаведнасці з падпунктамі 2 і 3 пункта 4 і пунктам 5 гэтага артыкула або без апавяшчэння мытнага органа, прадугледжанага пунктам 10 гэтага артыкула, – дзень вывазу такіх тавараў, а калі такі дзень не ўстаноўлены, – дзень змяшчэння тавараў пад мытную працэдуру мытнага склада.
18. Пры надыходзе акалічнасцей, указаных у пункце 17 гэтага артыкула, увазныя мытныя пошліны, падаткі, спецыяльныя, антыдэмпінгавыя, кампенсацыйныя пошліны падлягаюць выплаце так, як калі б тавары электроннага гандлю, прызначаныя для рэалізацыі фізічным асобам, змешчаныя пад мытную працэдуру мытнага склада, змяшчаліся пад мытную працэдуру выпуску для ўнутранага спажывання без прымянення тарыфных прэферэнцый і льгот па выплаце ўвазных мытных пошлін, падаткаў. 
Для вылічэння ўвазных мытных пошлін, падаткаў, спецыяльных, антыдэмпінгавых, кампенсацыйных пошлін прымяняюцца стаўкі ўвазных мытных пошлін, падаткаў, спецыяльных, антыдэмпінгавых, кампенсацыйных пошлін, якія дзейнічаюць на дзень рэгістрацыі мытным органам дэкларацыі на тавары электроннага гандлю, пададзенай для змяшчэння тавараў электроннага гандлю, прызначаных для рэалізацыі фізічным асобам, пад мытную працэдуру мытнага склада.
У выпадку, калі мытны орган не мае дакладных звестак, неабходных для вызначэння мытнага кошту тавараў электроннага гандлю, прызначаных для рэалізацыі фізічным асобам, мытны кошт такіх тавараў вызначаецца на падставе наяўных у мытнага органа звестак.
Пры ўстанаўленні ў далейшым дакладных звестак, неабходных для вызначэння мытнага кошту тавараў электроннага гандлю, прызначаных для рэалізацыі фізічным асобам, мытны кошт такіх тавараў вызначаецца зыходзячы з такіх дакладных звестак і ажыццяўляецца вяртанне (залік) залішне выплачаных і (або) залішне спагнаных сум увазных мытных пошлін, падаткаў, спецыяльных, антыдэмпінгавых, кампенсацыйных пошлін або спагнанне нявыплачаных сум у адпаведнасці з главамі 10 і 11 і артыкуламі 76 і 77 гэтага Кодэкса.
19. У выпадку завяршэння дзеяння мытнай працэдуры мытнага склада ў адпаведнасці з падпунктамі 1–3 і 5 пункта 4 і пунктам 5 гэтага артыкула або ў выпадку затрымання мытнымі органамі ў адпаведнасці з главой 51 гэтага Кодэкса прызначаных для рэалізацыі фізічным асобам тавараў электроннага гандлю, змешчаных пад мытную працэдуру мытнага склада, пасля выканання абавязку па выплаце мытных пошлін, падаткаў, антыдэмпінгавых, кампенсацыйных пошлін і (або) іх спагнання (цалкам або часткова) сумы мытных пошлін, падаткаў, спецыяльных, антыдэмпінгавых, кампенсацыйных пошлін, выплачаныя і (або) спагнаныя ў адпаведнасці з гэтым артыкулам, падлягаюць вяртанню (заліку) у адпаведнасці з главой 10 і артыкулам 76 гэтага Кодэкса.
Артыкул 3097. Узнікненне і спыненне абавязку па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да прызначаных для рэалізацыі фізічным асобам тавараў электроннага гандлю, якія змяшчаюцца (змешчаны) пад мытную працэдуру выпуску для ўнутранага спажывання для завяршэння дзеяння мытнай працэдуры мытнага склада ў адпаведнасці з падпунктам 1 пункта 4 артыкула 3096 гэтага Кодэкса, тэрмін іх выплаты і вылічэнне
1. Абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да прызначаных для рэалізацыі фізічным асобам тавараў электроннага гандлю, якія змяшчаюцца пад мытную працэдуру выпуску для ўнутранага спажывання для завяршэння дзеяння мытнай працэдуры мытнага склада ў адпаведнасці з падпунктам 1 пункта 4 артыкула 3096 гэтага Кодэкса, узнікае ў дэкларанта з моманту рэгістрацыі мытным органам дэкларацыі на тавары электроннага гандлю.
2. Абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да прызначаных для рэалізацыі фізічным асобам тавараў электроннага гандлю, якія змяшчаюцца (змешчаны) пад мытную працэдуру выпуску для ўнутранага спажывання для завяршэння дзеяння мытнай працэдуры мытнага склада ў адпаведнасці з падпунктам 1 пункта 9 артыкула 3096 гэтага Кодэкса спыняецца ў дэкларанта пры надыходзе наступных акалічнасцей:
1) выкананне абавязку па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін і (або) іх спагнанне ў памерах, вылічаных і падлеглых выплаце ў адпаведнасці з пунктамі 4 і 5 гэтага артыкула;
2) прызнанне мытным органам у адпаведнасці з заканадаўствам дзяржаў-членаў аб мытным рэгуляванні факта знішчэння і (або) беззваротнай страты тавараў электроннага гандлю з прычыны аварыі або дзеяння непераадольнай сілы ці факта беззваротнай страты гэтых тавараў у выніку натуральнага змяншэння пры нармальных умовах перавозкі (транспарціроўкі) і (або) захоўвання, за выключэннем выпадкаў, калі да такіх знішчэння або беззваротнай страты ў адпаведнасці з гэтым Кодэксам у дачыненні да такіх тавараў надышоў тэрмін выплаты ўвазных мытных пошлін, падаткаў;
3) адмова ў выпуску тавараў электроннага гандлю ў адпаведнасці з мытнай працэдурай выпуску для ўнутранага спажывання – у дачыненні да абавязку па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін, які ўзнік пры рэгістрацыі дэкларацыі на тавары электроннага гандлю;
4) адкліканне дэкларацыі на тавары электроннага гандлю ў адпаведнасці з артыкулам 113 гэтага Кодэкса і (або) ануляванне выпуску тавараў электроннага гандлю ў адпаведнасці з пунктам 4 артыкула 118 гэтага Кодэкса – у дачыненні да абавязку па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін, які ўзнік пры рэгістрацыі дэкларацыі на тавары электроннага гандлю;
5) канфіскацыя або накіраванне тавараў электроннага гандлю ва ўласнасць (даход) дзяржавы-члена ў адпаведнасці з заканадаўствам гэтай дзяржавы-члена;
6) затрыманне мытным органам тавараў электроннага гандлю ў адпаведнасці з главой 51 гэтага Кодэкса;
7) размяшчэнне на часовае захоўванне або змяшчэнне пад адну з мытных працэдур тавараў электроннага гандлю, якія былі канфіскаваны ці арыштаваны ў ходзе праверкі паведамлення аб злачынстве, у ходзе вядзення крымінальнай справы або справы аб адміністрацыйным правапарушэнні (вядзення адміністрацыйнага працэсу) і ў дачыненні да якіх прынята рашэнне аб іх вяртанні, калі раней выпуск такіх тавараў не быў праведзены.
3. У дачыненні да тавараў электроннага гандлю, указаных у пункце 1 гэтага артыкула, абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін падлягае выкананню (увазныя мытныя пошліны, падаткі, спецыяльныя антыдэмпінгавыя, кампенсацыйныя пошліны падлягаюць выплаце) да выпуску тавараў у адпаведнасці з мытнай працэдурай выпуску для ўнутранага спажывання.
4. Увазныя мытныя пошліны, падаткі ў дачыненні да тавараў электроннага гандлю, указаных у пункце 1 гэтага артыкула, падлягаюць выплаце ў памеры сум увазных мытных пошлін, падаткаў, вылічаных у адпаведнасці з гэтым Кодэксам у дэкларацыі на тавары электроннага гандлю.
Для вылічэння ўвазных мытных пошлін прымяняюцца стаўкі Адзінага мытнага тарыфу Еўразійскага эканамічнага саюза.
5. Спецыяльныя, антыдэмпінгавыя, кампенсацыйныя пошліны ў дачыненні да тавараў электроннага гандлю, указаных у пункце 1 гэтага артыкула, падлягаюць выплаце ў памеры, вылічаным у дэкларацыі на тавары электроннага гандлю з улікам палажэнняў главы 12 гэтага Кодэкса.
Артыкул 3098. Прымяненне мытных плацяжоў і выкананне абавязку па выплаце мытных плацяжоў у дачыненні да тавараў электроннага гандлю, набытых фізічнымі асобамі
1. Аб’ектам абкладання мытнай пошлінай у дачыненні да тавараў электроннага гандлю з’яўляюцца тавары электроннага гандлю, набытыя фізічнымі асобамі.
2. Для мэт вылічэння мытнай пошліны ў дачыненні да тавараў электроннага гандлю базай для яе вылічэння ў залежнасці ад катэгорый тавараў электроннага гандлю, набытых фізічнымі асобамі, якія ўвозяцца на мытную тэрыторыю Саюза, і прымяняльных відаў ставак з’яўляюцца кошт такіх тавараў і (або) іх фізічная характарыстыка ў натуральным выражэнні (колькасць, маса, у тым ліку з улікам першаснай упакоўкі тавару, неаддзельнай ад тавару да яго спажывання і (або) у якой тавар прадстаўляецца для рознічнага продажу, аб’ём або іншыя характарыстыкі тавару).
Кошт тавараў электроннага гандлю, набытых фізічнымі асобамі, вызначаецца ў адпаведнасці з артыкулам 30910 гэтага Кодэкса.
3. Адзіная стаўка мытнай пошліны ў дачыненні да тавараў электроннага гандлю вызначаецца Камісіяй. Такая адзіная стаўка мытнай пошліны можа вызначацца ў залежнасці ад катэгорый тавараў электроннага гандлю, набытых фізічнымі асобамі, вартасных, вагавых і (або) колькасных нормаў.
4. Камісіяй могуць вызначацца вартасныя, вагавыя і (або) колькасныя нормы, у межах якіх тавары электроннага гандлю, набытыя фізічнымі асобамі, увозяцца на мытную тэрыторыю Саюза без выплаты мытнай пошліны ў дачыненні да тавараў электроннага гандлю, а ў выпадках, вызначаных Камісіяй, – у межах больш жорсткіх, чым вызначаныя Камісіяй, нормаў, устаноўленых заканадаўствам дзяржаў-членаў.
5. Тавары электроннага гандлю, якія вывозяцца з мытнай тэрыторыі Саюза на адрас замежных фізічных асоб, якія з’яўляюцца атрымальнікамі такіх тавараў, вывозяцца з мытнай тэрыторыі Саюза без выплаты мытных пошлін, калі іншае не ўстаноўлена заканадаўствам дзяржавы-члена, з тэрыторыі якой вывозяцца такія тавары.
У выпадку, калі заканадаўствам дзяржавы-члена ўстаноўлена неабходнасць выплаты мытных пошлін у дачыненні да тавараў электроннага гандлю, указаных у абзацы першым гэтага пункта, заканадаўствам такой дзяржавы-члена могуць быць устаноўлены аб’ект абкладання мытнымі пошлінамі, акалічнасці ўзнікнення і спынення абавязку па выплаце мытных пошлін у дачыненні да такіх тавараў, тэрміны і парадак выканання такога абавязку, парадак вяртання і спагнання такіх пошлін.
6. Мытныя зборы ў дачыненні да тавараў электроннага гандлю, набытых фізічнымі асобамі, якія ўвозяцца на мытную тэрыторыю Саюза і вывозяцца з мытнай тэрыторыі Саюза, прымяняюцца ў адпаведнасці з артыкулам 47 гэтага Кодэкса.
7. Вылічэнне мытнай пошліны ў дачыненні да тавараў электроннага гандлю ажыццяўляецца ў валюце дзяржавы-члена, мытнаму органу якой пададзена дэкларацыя на тавары электроннага гандлю.
8. Для мэт вылічэння мытнай пошліны ў дачыненні да тавараў электроннага гандлю прымяняюцца стаўкі, якія дзейнічаюць на дзень рэгістрацыі мытным органам дэкларацыі на тавары электроннага гандлю.
Калі для мэт вылічэння мытнай пошліны ў дачыненні да тавараў электроннага гандлю патрабуецца правесці пералік замежнай валюты ў валюту дзяржавы-члена, такі пералік ажыццяўляецца па курсе валют, які дзейнічае на дзень рэгістрацыі мытным органам дэкларацыі на тавары электроннага гандлю.
9. Сума мытнай пошліны ў дачыненні да тавараў электроннага гандлю, якая падлягае выплаце і (або) спагнанню з прымяненнем адзінай стаўкі мытнай пошліны, вызначаецца шляхам прымянення базы для вылічэння мытнай пошліны ў дачыненні да тавараў электроннага гандлю і адпаведнай адзінай стаўкі мытнай пошліны.
10. У дачыненні да тавараў электроннага гандлю, набытых фізічнымі асобамі, момант выканання абавязку па выплаце (дата выплаты) мытнай пошліны ў дачыненні да тавараў электроннага гандлю, парадак вяртання (заліку) сум мытнай пошліны ў дачыненні да тавараў электроннага гандлю і іншых грашовых сродкаў (грошай) вызначаюцца ў адпаведнасці з главамі 6–10 гэтага Кодэкса.
11. Плацельшчыкамі мытнай пошліны ў дачыненні да тавараў электроннага гандлю з’яўляюцца асобы, у якіх узнік абавязак па выплаце мытнай пошліны ў дачыненні да тавараў электроннага гандлю ў адпаведнасці з артыкулам 3099 гэтага Кодэкса.
12. Мытная пошліна ў дачыненні да тавараў электроннага гандлю падлягае выплаце ў адпаведнасці з пунктам 1 артыкула 61 гэтага Кодэкса.
13. Мытная пошліна ў дачыненні да тавараў электроннага гандлю выплачваецца на рахункі, якія вызначаюцца ў адпаведнасці з заканадаўствам дзяржавы-члена, у якой згодна з пунктам 1 артыкула 61 гэтага Кодэкса падлягае выплаце такая мытная пошліна.
14. Мытная пошліна ў дачыненні да тавараў электроннага гандлю выплачваецца ў валюце дзяржавы-члена, у якой у адпаведнасці з пунктам 12 гэтага артыкула падлягае выплаце такая мытная пошліна.
15. Формы і спосабы выплаты мытнай пошліны ў дачыненні да тавараў электроннага гандлю ўстанаўліваюцца заканадаўствам дзяржавы-члена, у якой падлягае выплаце такая мытная пошліна.
Пры выплаце мытнай пошліны ў дачыненні да тавараў электроннага гандлю ў безнаяўным парадку і пры наяўнасці на рахунку плацельшчыка грашовых сродкаў (грошай), дастатковых для выканання даручэння, банк не мае права затрымліваць выкананне даручэння плацельшчыка на пералічэнне сум мытнай пошліны ў дачыненні да тавараў электроннага гандлю і абавязаны выканаць яго на працягу 1 аперацыйнага дня, калі заканадаўствам дзяржаў-членаў не ўстаноўлены іншы тэрмін яго выканання.
16. Пры выплаце мытнай пошліны ў дачыненні да тавараў электроннага гандлю мытныя плацяжы, указаныя ў падпунктах 1–4 пункта 1 артыкула 46 гэтага Кодэкса, не выплачваюцца.
17. Звесткі аб вылічэнні мытнай пошліны ў дачыненні да тавараў электроннага гандлю ўказваюцца ў дэкларацыі на тавары электроннага гандлю.
18. Абавязак па выплаце мытнай пошліны ў дачыненні да тавараў электроннага гандлю выконваецца плацельшчыкам.
Заканадаўствам дзяржаў-членаў можа быць устаноўлена магчымасць выканання абавязку па выплаце мытнай пошліны ў дачыненні да тавараў электроннага гандлю таксама іншымі асобамі.
19. Абавязак па выплаце мытнай пошліны ў дачыненні да тавараў электроннага гандлю выконваецца шляхам яе выплаты ў тэрмін, які ўстаноўлены пунктам 5 артыкула 3099 гэтага Кодэкса, у памерах сум, вылічаных і падлеглых выплаце ў адпаведнасці з гэтым артыкулам.
Пры невыкананні або неналежным выкананні абавязку па выплаце мытнай пошліны ў дачыненні да тавараў электроннага гандлю ва ўстаноўлены гэтым Кодэксам тэрмін выплачваюцца пені ў адпаведнасці з пунктам 4 артыкула 57 гэтага Кодэкса.
Налічэнне, выплата, спагнанне і вяртанне пеняў праводзяцца ў дзяржаве-члене, у якой у адпаведнасці з пунктам 12 гэтага артыкула падлягае выплаце мытная пошліна ў дачыненні да тавараў электроннага гандлю ў адпаведнасці з заканадаўствам гэтай дзяржавы-члена.
Пені не выплачваюцца ў выпадку, калі мытным органам, які ажыццяўляе спагнанне мытнай пошліны ў дачыненні да тавараў электроннага гандлю, атрымана ў парадку, вызначаным Камісіяй у адпаведнасці з пунктам 3 артыкула 3099 гэтага Кодэкса, пацвярджэнне аб надыходзе акалічнасцей, пры якіх абавязак па выплаце мытнай пошліны ў дачыненні да тавараў электроннага гандлю спыняецца.
20. У выпадку невыканання або неналежнага выканання абавязку па выплаце мытнай пошліны ў дачыненні да тавараў электроннага гандлю мытны орган у парадку і ў тэрміны, якія ўстанаўліваюцца заканадаўствам дзяржаў-членаў, накіроўвае плацельшчыку мытнай пошліны ў дачыненні да тавараў электроннага гандлю паведамленне аб не выплачаных ва ўстаноўлены тэрмін сумах такой мытнай пошліны, за выключэннем выпадкаў, прадугледжаных абзацам першым пункта 21 гэтага артыкула, і выпадкаў, устаноўленых заканадаўствам дзяржаў-членаў у адпаведнасці з абзацам другім пункта 21 гэтага артыкула.
Форма ўказанага паведамлення, парадак і тэрмін выканання прадугледжаных такім паведамленнем патрабаванняў устанаўліваюцца ў адпаведнасці з заканадаўствам дзяржаў-членаў.
21. Мытны орган не накіроўвае ўказанае ў пункце 20 гэтага артыкула паведамленне ў выпадку выяўлення пасля выпуску тавараў электроннага гандлю, набытых фізічнымі асобамі, факта нявыплаты мытнай пошліны ў дачыненні да тавараў электроннага гандлю, вылічанай у адной дэкларацыі на тавары электроннага гандлю ў дачыненні да тавараў, атрымальнікам якіх з’яўляецца адна фізічная асоба, у памеры, які не перавышае ў сукупнасці суму, эквівалентную 5 еўра па курсе валют, які дзейнічае на дзень прымянення курсу валют для вылічэння мытнай пошліны ў дачыненні да тавараў электроннага гандлю ў адпаведнасці з гэтым артыкулам. Ва ўказаным выпадку абавязак па выплаце мытнай пошліны ў дачыненні да тавараў электроннага гандлю спыняецца.
Заканадаўствам дзяржаў-членаў могуць устанаўлiвацца iншыя выпадкi, калi паведамленне, указанае ў пункце 20 гэтага артыкула, не накiроўваецца.
22. У выпадку невыканання або неналежнага выканання абавязку па выплаце мытнай пошліны ў дачыненні да тавараў электроннага гандлю ў тэрмін, указаны ў паведамленні, накіраваным у адпаведнасці з пунктам 20 гэтага артыкула, а таксама ў выпадках, устаноўленых заканадаўствам дзяржаў-членаў у адпаведнасці з абзацам другім пункта 21 гэтага артыкула мытны орган прымае меры па спагнанні такой мытнай пошліны ў адпаведнасці з главой 11 гэтага Кодэкса з улікам асаблівасцей, указаных у пунктах 23–27 гэтага артыкула.
23. Да мер па спагнанні мытнай пошліны ў дачыненні да тавараў электроннага гандлю адносяцца меры, указаныя ў пункце 2 артыкула 68 гэтага Кодэкса.
24. Дадаткова да мер, указаных у пункце 2 артыкула 68 гэтага Кодэкса, заканадаўствам дзяржаў-членаў могуць устанаўлівацца такая мера па спагнанні мытнай пошліны ў дачыненні да тавараў электроннага гандлю, як накіраванне спагнання на тавары электроннага гандлю, у дачыненні да якіх мытныя пошліны, падаткі не выплачаны, іншыя меры па спагнанні мытных пошлін, падаткаў у дачыненні да тавараў электроннага гандлю, набытых фізічнымі асобамі.
Накіраванне спагнання на тавары электроннага гандлю, набытыя фізічнымі асобамі, у дачыненні да якіх мытная пошліна у дачыненні да тавараў электроннага гандлю не выплачана, спыняе абавязак па выплаце такой мытнай пошліны ў дачыненні да гэтых тавараў.
25. Меры па спагнанні мытнай пошліны ў дачыненні да тавараў электроннага гандлю, указаныя ў пунктах 23 і 24 гэтага артыкула, прымаюцца ў адпаведнасці з заканадаўствам дзяржавы-члена, мытным органам якой ажыццяўляецца спагнанне такой мытнай пошліны.
26. Меры па спагнанні мытнай пошліны ў дачыненні да тавараў электроннага гандлю не прымаюцца ў наступных выпадках:
1) тэрмін спагнання нявыплачанай мытнай пошліны ў дачыненні да тавараў электроннага гандлю, устаноўлены заканадаўствам дзяржавы-члена, мытным органам якой ажыццяўляецца спагнанне такой мытнай пошліны, скончыўся;
2) сумы мытнай пошліны ў дачыненні да тавараў электроннага гандлю, спагнанне якіх аказалася немагчымым, у адпаведнасці з заканадаўствам дзяржавы-члена, мытны орган якой ажыццяўляў спагнанне гэтых сум, прызнаны безнадзейнымі да спагнання;
3) абавязак па выплаце мытнай пошліны ў дачыненні да тавараў электроннага гандлю спыніўся ў сувязі з выплатай такой мытнай пошліны або ў сувязі з іншымі акалічнасцямі, прадугледжанымі пунктам 2 артыкула 3099 гэтага Кодэкса;
4) абавязак па выплаце мытнай пошліны ў дачыненні да тавараў электроннага гандлю спыніўся ў адпаведнасці з абзацам другім пункта 24 гэтага артыкула;
5) надыход смерці фізічнай асобы, у якой у адпаведнасці з гэтым Кодэксам узнік абавязак па выплаце мытнай пошліны ў дачыненні да тавараў электроннага гандлю, або аб’яўленне яе памерлай у адпаведнасці з заканадаўствам дзяржавы-члена (у выпадку мытнага дэкларавання асобай, указанай у абзацы першым пункта 1 артыкула 3094 гэтага Кодэкса, тавараў электроннага гандлю, набытых фізічнымі асобамі);
6) іншыя выпадкі, устаноўленыя заканадаўствам дзяржавы-члена, мытным органам якой праводзіцца спагнанне.
27. Мытная пошліна ў дачыненні да тавараў электроннага гандлю спаганяецца мытнымі органамі, указанымі ў артыкуле 69 гэтага Кодэкса.
Артыкул 3099. Узнікненне і спыненне абавязку па выплаце мытнай пошліны ў дачыненні да тавараў электроннага гандлю, тэрмін яе выплаты
1. Абавязак па выплаце мытнай пошліны ў дачыненні да тавараў электроннага гандлю ўзнікае ў аператара электроннага гандлю, а ў выпадку мытнага дэкларавання тавараў электроннага гандлю дэкларантам – у дэкларанта такіх тавараў з моманту рэгістрацыі мытным органам дэкларацыі на тавары электроннага гандлю.
2. Абавязак па выплаце мытнай пошліны ў дачыненні да тавараў электроннага гандлю спыняецца ў аператара электроннага гандлю, а ў выпадку мытнага дэкларавання тавараў электроннага гандлю дэкларантам – у дэкларанта такіх тавараў пры надыходзе наступных акалічнасцей:
1) выкананне абавязку па выплаце мытнай пошліны ў дачыненні да тавараў электроннага гандлю і (або) яе спагнанне ў памерах, вылічаных у дэкларацыі на тавары электроннага гандлю і падлеглых выплаце ў адпаведнасці з гэтым Кодэксам;
2) выпуск тавараў электроннага гандлю, набытых фізічнымі асобамі, якія ў адпаведнасці з пунктам 4 артыкула 3098 гэтага Кодэкса ўвозяцца на мытную тэрыторыю Саюза без выплаты мытнай пошліны ў дачыненні да тавараў электроннага гандлю;
3) прызнанне мытным органам у адпаведнасці з заканадаўствам дзяржаў-членаў аб мытным рэгуляванні факта знішчэння і (або) беззваротнай страты тавараў электроннага гандлю, набытых фізічнымі асобамі, у выніку аварыі або дзеяння непераадольнай сілы ці факта беззваротнай страты гэтых тавараў у выніку натуральнага змяншэння пры нармальных умовах перавозкі (транспарціроўкі) і (або) захоўвання, за выключэннем выпадкаў, калі да такіх знішчэння або беззваротнай страты ў адпаведнасці з гэтым артыкулам у дачыненні да гэтых тавараў надышоў тэрмін выплаты мытнай пошліны ў дачыненні да тавараў электроннага гандлю;
4) канфіскацыя або накіраванне тавараў электроннага гандлю, набытых фізічнымі асобамі, ва ўласнасць (даход) дзяржавы-члена ў адпаведнасці з заканадаўствам гэтай дзяржавы-члена;
5) адмова мытнага органа ў выпуску тавараў электроннага гандлю, набытых фізічнымі асобамі, – у дачыненні да абавязку па выплаце мытнай пошліны ў дачыненні да тавараў электроннага гандлю, які ўзнік пры рэгістрацыі мытным органам дэкларацыі на тавары электроннага гандлю;
6) адкліканне дэкларацыі на тавары электроннага гандлю ў адпаведнасці з артыкулам 113 гэтага Кодэкса – у дачыненні да абавязку па выплаце мытнай пошліны ў дачыненні да тавараў электроннага гандлю, які ўзнік пры рэгістрацыі такой дэкларацыі;
7) затрыманне мытным органам тавараў электроннага гандлю, набытых фізічнымі асобамі, у адпаведнасці з главой 51 гэтага Кодэкса – у дачыненні да абавязку па выплаце мытнай пошліны ў дачыненні да тавараў электроннага гандлю, які ўзнік да такога затрымання;
8) вываз з мытнай тэрыторыі Саюза, размяшчэнне на часовае захоўванне або выпуск у адпаведнасці з гэтым Кодэксам тавараў электроннага гандлю, набытых фізічнымі асобамі, якія былі канфіскаваны ці арыштаваны ў ходзе праверкі паведамлення аб злачынстве, вядзення крымінальнай справы або справы аб адміністрацыйным правапарушэнні (вядзення адміністрацыйнага працэсу), у дачыненні да якіх прынята рашэнне аб іх вяртанні, калі раней выпуск такіх тавараў у адпаведнасці з артыкулам 3095 гэтага Кодэкса не быў зроблены, – у дачыненні да абавязку па выплаце мытнай пошліны ў дачыненні да тавараў электроннага гандлю, які ўзнік да прыняцця такога рашэння;
9) выяўленне пасля выпуску тавараў электроннага гандлю, набытых фізічнымі асобамі, факта нявыплаты мытнай пошліны ў дачыненні да тавараў электроннага гандлю, вылічанай у адной дэкларацыі на тавары электроннага гандлю ў дачыненні да тавараў, атрымальнікам якіх з’яўляецца адна фізічная асоба, у памеры, які не перавышае ў сукупнасці суму, эквівалентную 5 еўра па курсе валют, які дзейнічае на дзень прымянення курса валют для вылічэння мытнай пошліны ў дачыненні да тавараў электроннага гандлю ў адпаведнасці з артыкулам 3098 гэтага Кодэкса;
10) непрымяненне мер па спагнанні мытнай пошліны ў дачыненні да тавараў электроннага гандлю ў адпаведнасці з падпунктам 4 пункта 4 артыкула 68 гэтага Кодэкса – у дачыненні да сумы такой мытнай пошліны, прызнанай у адпаведнасці з заканадаўствам дзяржаў-членаў безнадзейнай да спагнання.
3. Камісія мае права вызначаць акалічнасці, пры якіх спыняецца абавязак па выплаце мытнай пошліны ў дачыненні да тавараў электроннага гандлю ў выпадках, калі ў дачыненні да адных і тых жа ўвозімых (увезеных) тавараў электроннага гандлю, набытых фізічнымі асобамі, абавязак па выплаце мытнай пошліны ў дачыненні да тавараў электроннага гандлю ўзнік у розных асоб, у сувязі з рознымі акалічнасцямі і (або) неаднаразова, у тым ліку калі абавязак па выплаце мытнай пошліны ў дачыненні да тавараў электроннага гандлю ўзнік у адной дзяржаве-члене, а акалічнасці, пры якіх спыняецца абавязак па выплаце такой мытнай пошліны, надышлі ў іншай дзяржаве-члене, а таксама парадак узаемадзеяння мытных органаў па пацвярджэнні надыходу такіх акалічнасцей.
4. У дачыненні да тавараў электроннага гандлю, набытых фізічнымі асобамі, мытная пошліна ў дачыненні да тавараў электроннага гандлю падлягае выплаце ў памеры сум, вылічаных у адпаведнасці з артыкулам 3098 гэтага Кодэкса ў дэкларацыі на тавары электроннага гандлю.
5. У дачыненні да тавараў электроннага гандлю, набытых фізічнымі асобамі, абавязак па выплаце мытнай пошліны ў дачыненні да тавараў электроннага гандлю падлягае выкананню (мытная пошліна ў дачыненні да тавараў электроннага гандлю падлягае выплаце) да выпуску тавараў электроннага гандлю, набытых фізічнымі асобамі.
6. Пры незаконным перамяшчэнні праз мытную мяжу Саюза тавараў электроннага гандлю, набытых фізічнымі асобамі, з недакладным мытным дэклараваннем мытная пошліна ў дачыненні да тавараў электроннага гандлю вылічваецца ў адпаведнасці з артыкулам 3098 гэтага Кодэкса. Пры гэтым фактычна выплачаныя пры мытным дэклараванні тавараў электроннага гандлю, набытых фізічнымі асобамі, сумы мытнай пошліны ў дачыненні да тавараў электроннага гандлю паўторна не выплачваюцца (не спаганяюцца), а залішне выплачаныя і (або) спагнаныя сумы такой мытнай пошліны падлягаюць вяртанню ў адпаведнасці з гэтым Кодэксам.
Артыкул 30910. Кошт тавараў электроннага гандлю, набытых фізічнымі асобамі
1. Кошт набытых фізічнымі асобамі тавараў электроннага гандлю, якія ўвозяцца, заяўляецца ў дэкларацыі на тавары электроннага гандлю на падставе інфармацыі аб іх выніковым кошце, указаным у чэках, рахунках, банкаўскіх плацежных дакументах і іншых дакументах, звязаных з набыццём такіх тавараў, а пры ажыццяўленні мытных аперацый аператарам электроннага гандлю – таксама на падставе звестак, звязаных з набыццём такіх тавараў, атрыманых аператарам электроннага гандлю ад электроннай гандлёвай пляцоўкі (пры наяўнасці такой інфармацыі).
2. Кошт тавараў электроннага гандлю, набытых фізічнымі асобамі, павінен заяўляцца на падставе дакладнай, колькасна вызначанай і дакументальна пацверджанай інфармацыі.
3. Кошт набытых фізічнымі асобамі тавараў электроннага гандлю, якія вывозяцца з мытнай тэрыторыі Саюза, вызначаецца ў адпаведнасці з заканадаўствам аб мытным рэгуляванні дзяржавы-члена, мытнаму органу якой ажыццяўляецца мытнае дэклараванне тавараў, і заяўляецца ў дэкларацыі на тавары электроннага гандлю, калі вызначэнне кошту набытых фізічнымі асобамі тавараў электроннага гандлю, якія вывозяцца, прадугледжана заканадаўствам такой дзяржавы-члена.
4. Мытны орган па выніках мытнага кантролю вызначае кошт тавараў электроннага гандлю, набытых фізічнымі асобамі, на падставе наяўнай у яго распараджэнні інфармацыі аб цане на аналагічныя тавары ў наступных выпадках:
1) адсутнасць у дакументах, указаных у пункце 1 гэтага артыкула, звестак аб кошце такіх тавараў або адсутнасць такіх дакументаў;
2) немагчымасць ідэнтыфікаваць тавары, звесткі аб якіх змяшчаюцца ў дакументах, указаных у пункце 1 гэтага артыкула, з дэклараванымі таварамі электроннага гандлю;
3) дакументы і (або) звесткі, указаныя ў пункце 1 гэтага артыкула, не пацвярджаюць дакладнасць звестак аб кошце дэклараваных тавараў электроннага гандлю;
4) заяўлены значна больш нізкі кошт тавараў электроннага гандлю, набытых фізічнымі асобамі, у параўнанні з рыначным коштам аналагічных тавараў.
5. У якасці інфармацыі аб кошце тавараў электроннага гандлю, набытых фізічнымі асобамі, мытны орган можа выкарыстоўваць у тым ліку звесткі, указаныя ў каталогах і на сайтах замежных арганізацый, якія ажыццяўляюць рознічны продаж аналагічных тавараў.
6. Асоба, якая ажыццяўляе мытнае дэклараванне, мае права даказаць дакладнасць звестак аб кошце тавараў электроннага гандлю, набытых фізічнымі асобамі, заяўленых у дэкларацыі на тавары электроннага гандлю.
7. Для мэт прымянення гэтага артыкула пад аналагічным таварам маецца на ўвазе тавар, які набыты або прапануецца (прапаноўваўся) да продажу на супастаўных умовах на электронных гандлёвых пляцоўках у сетцы Інтэрнэт, мае характарыстыкі, блізкія да характарыстык набытага фізічнай асобай тавару электроннага гандлю, які ўвозіцца, гэта значыць супастаўны з дэклараваным таварам электроннага гандлю, набытым фізічнай асобай па сваім таварным знаку, прызначэнні, прымяненні, якасных, тэхнічных і іншых характарыстыках.
Заканадаўствам дзяржаў-членаў аб мытным рэгуляванні могуць вызначацца асаблівасці выкарыстання інфармацыі аб цане на аналагічныя тавары пры вызначэнні кошту тавараў электроннага гандлю, набытых фізічнымі асобамі.»;
40) у артыкуле 311:
абзац трэці пасля слоў «тэрыторыю Саюза,» дапоўніць словамі «тавары электроннага гандлю, набытыя фізічнымі асобамі, якія набылі статус тавараў Саюза,»;
абзац сёмы пасля слова «аператарамі,» дапоўніць словамі «якія прызначаны для выкарыстання або выкарыстоўваюцца аператарамі электроннага гандлю для захоўвання тавараў электроннага гандлю,»;
41) пункт 1 артыкула 319 пасля слоў «бяспошліннага гандлю» дапоўніць словамі «, збудаванняў, памяшканняў (частак памяшканняў) і (або) адкрытых пляцовак (частак адкрытых пляцовак) аператара электроннага гандлю, указаных у падпункце 1 пункта 1 артыкула 4292 гэтага Кодэкса»;
42) пункт 1 артыкула 379 пасля слоў «артыкула 286» дапоўніць словамі «, пунктамі 8 і 9 артыкула 3096» ;
43) у артыкуле 397:
у пункце 1 словы «і ўладальнікаў магазінаў бяспошліннага гандлю» замяніць словамі «, уладальнікаў магазінаў бяспошліннага гандлю і аператараў электроннага гандлю»;
пункт 2 пасля слова «гандлю» дапоўніць словамі «, рэестр аператараў электроннага гандлю»;
у сказах першым і другім абзаца другога пункта 4 словы «і падпунктам 1 пункта 1 артыкула 428» замяніць словамі «, падпунктам 1 пункта 1 артыкула 428, падпунктамі 1 і 2 пункта 1 артыкула 4293»;
44) у артыкуле 399:
у пункце 16:
у абзацы першым:
пасля слоў «У выпадку калі» дапоўніць словамі «юрыдычная асоба адначасова ажыццяўляе дзейнасць (прэтэндуе на ажыццяўленне дзейнасці) у якасці мытнага прадстаўніка, мытнага перавозчыка і (або) аператара электроннага гандлю, а таксама ў выпадку калі»;
словы «і (або) мытнага перавозчыка» замяніць словамі «, мытнага перавозчыка і (або) аператара электроннага гандлю»;
пасля слоў «артыкула 407» дапоўніць словамі «, пунктам 4 артыкула 4292»;
дапоўніць падпунктамі 11 –13 наступнага зместу:
«11) у рэестр мытных прадстаўнікоў і рэестр аператараў электроннага гандлю;
12) у рэестр мытных перавозчыкаў і рэестр аператараў электроннага гандлю;
13) у рэестр мытных прадстаўнікоў, рэестр мытных перавозчыкаў і рэестр аператараў электроннага гандлю;»;
дапоўніць падпунктам 31 наступнага зместу:
«31) у рэестр аператараў электроннага гандлю і рэестр упаўнаважаных эканамічных аператараў;»;
дапоўніць падпунктамі 5–7 наступнага зместу:
«5) у рэестр мытных прадстаўнікоў, рэестр аператараў электроннага гандлю і рэестр упаўнаважаных эканамічных аператараў;
6) у рэестр мытных перавозчыкаў, рэестр аператараў электроннага гандлю і рэестр упаўнаважаных эканамічных аператараў;
7) у рэестр мытных прадстаўнікоў, рэестр мытных перавозчыкаў, рэестр аператараў электроннага гандлю і рэестр упаўнаважаных эканамічных аператараў.»;
у пункце 17 словы «і (або) мытнага перавозчыка» замяніць словамі «, мытнага перавозчыка і (або) аператара электроннага гандлю»;
45) дапоўніць главой 601 наступнага зместу:
«Глава 601
Аператар электроннага гандлю
Артыкул 4291. Дзейнасць аператара электроннага гандлю
1. Аператар электроннага гандлю ажыццяўляе мытныя аперацыі ў дачыненні да тавараў электроннага гандлю на тэрыторыі дзяржавы-члена, мытным органам якой ён уключаны ў рэестр аператараў электроннага гандлю, у адпаведнасці з міжнароднымі дагаворамі і актамі ў сферы мытнага рэгулявання.
Мытныя аперацыі ў дачыненні да тавараў электроннага гандлю, набытых фізічнымі асобамі, ажыццяўляюцца аператарам электроннага гандлю ад імені дэкларантаў такіх тавараў.
2. Заканадаўствам дзяржаў-членаў могуць устанаўлівацца кваліфікацыйныя патрабаванні да работнікаў аператараў электроннага гандлю, якія непасрэдна ажыццяўляюць мытныя аперацыі, і ўмовы выдачы такім асобам дакумента, які пацвярджае іх адпаведнасць такім кваліфікацыйным патрабаванням.
Артыкул 4292. Умовы ўключэння ў рэестр аператараў электроннага гандлю
1. Умовамі ўключэння юрыдычнай асобы, якая прэтэндуе на ажыццяўленне дзейнасці ў якасці аператара электроннага гандлю, у рэестр аператараў электроннага гандлю з’яўляюцца:
1) знаходжанне ва ўласнасці, гаспадарчым вядзенні, аператыўным кіраванні або арэндзе збудаванняў, памяшканняў (частак памяшканняў) і (або) адкрытых пляцовак (частак адкрытых пляцовак), у тым ліку якія знаходзяцца ў месцах (установах) міжнароднага паштовага абмену, прызначаных для часовага захоўвання тавараў электроннага гандлю і (або) для захоўвання тавараў электроннага гандлю, якія змешчаны пад мытную працэдуру мытнага склада і адпавядаюць патрабаванням, устаноўленым у адпаведнасці з заканадаўствам дзяржаў-членаў (далей у гэтым раздзеле – збудаванні (памяшканні, пляцоўкі)). Калі збудаванні (памяшканні, пляцоўкі) знаходзяцца ў арэндзе, на дзень рэгістрацыі мытным органам звароту ў мытны орган аб уключэнні ў рэестр аператараў электроннага гандлю дагавор арэнды ў дачыненні да такіх збудаванняў (памяшканняў, пляцовак) павінен быць заключаны на тэрмін не меншы за 1 год або на іншы тэрмін, які ўстанаўліваецца заканадаўствам дзяржаў-членаў аб мытным рэгуляванні;
2) забеспячэнне выканання абавязкаў юрыдычнай асобы, якая ажыццяўляе дзейнасць у сферы мытнай справы, у памеры, які вызначаецца ў адпаведнасці з пунктам 4 гэтага артыкула;
3) адсутнасць на дзень рэгістрацыі мытным органам звароту ў мытны орган аб уключэнні ў рэестр аператараў электроннага гандлю:
не выкананага ва ўстаноўлены тэрмін абавязку па выплаце мытных плацяжоў, спецыяльных, антыдэмпінгавых, кампенсацыйных пошлін, працэнтаў, пеняў;
фактаў узбуджэння ў дачыненні да юрыдычнай асобы працэдуры банкруцтва;
4) наяўнасць інфармацыйнай сістэмы, якая забяспечвае ўзаемадзеянне з інфармацыйнай сістэмай мытных органаў, або наяўнасць іншага прадугледжанага заканадаўствам дзяржаў-членаў спосабу ўзаемадзеяння аператара электроннага гандлю з мытным органам пры дапамозе інфармацыйнай сістэмы мытных органаў з мэтай накіравання электронных дакументаў і звестак аб таварах электроннага гандлю, аперацыях, ажыццёўленых з такімі таварамі, і фізічных асобах, якія набылі такія тавары;
5) наяўнасць дагавора страхавання рызыкі грамадзянскай адказнасці аператара электроннага гандлю, якая можа надысці ў выніку прычынення шкоды маёмасці прадстаўленых асоб, на страхавую суму, якая вызначаецца заканадаўствам дзяржаў-членаў.
2. Заканадаўствам дзяржаў-членаў аб мытным рэгуляванні могуць устанаўлівацца дадатковыя ўмовы ўключэння юрыдычнай асобы ў рэестр аператараў электроннага гандлю.
3. Заканадаўствам дзяржаў-членаў можа ўстанаўлівацца, што ўмовай уключэння юрыдычнай асобы, якая прэтэндуе на ажыццяўленне дзейнасці ў якасці аператара электроннага гандлю, у рэестр аператараў электроннага гандлю з’яўляецца наяўнасць у штаце гэтай асобы не менш як 2 работнікаў, якія маюць дакумент, што пацвярджае іх адпаведнасць кваліфікацыйным патрабаванням, якія ўстанаўліваюцца заканадаўствам дзяржаў-членаў.
4. Памер забеспячэння выканання абавязкаў юрыдычнай асобы, якая ажыццяўляе дзейнасць у сферы мытнай справы, вызначаецца Камісіяй.
Заканадаўствам дзяржаў-членаў можа быць устаноўлены памер забеспячэння выканання абавязкаў юрыдычнай асобы, што ажыццяўляе дзейнасць у сферы мытнай справы, які перавышае памер, устаноўлены Камісіяй, таксама з улікам абмежавання аператарам электроннага гандлю сферы сваёй дзейнасці ажыццяўленнем мытных аперацый у дачыненні да тавараў электроннага гандлю, набытых фізічнымі асобамі, або тавараў электроннага гандлю, прызначаных для рэалізацыі фізічным асобам.
Артыкул 4293. Падставы для выключэння з рэестра аператараў электроннага гандлю
1. Падставамі для выключэння аператара электроннага гандлю з рэестра аператараў электроннага гандлю з’яўляюцца:
1) невыкананне аператарам электроннага гандлю абавязкаў, прадугледжаных падпунктамі 1, 2, 4–11 пункта 1 артыкула 4295 гэтага Кодэкса;
2) невыкананне ў тэрмін, указаны ў паведамленні, накіраваным мытным органам у адпаведнасці з пунктам 3 артыкула 55, пунктам 3 артыкула 73 і пунктам 20 артыкула 3098 гэтага Кодэкса, абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін, а таксама нявыплата ў тэрмін пеняў, працэнтаў, калі тэрмін іх выплаты ўстаноўлены Кодэксам і (або) заканадаўствам дзяржаў-членаў;
3) заява аператара электроннага гандлю аб выключэнні яго з рэестра аператараў электроннага гандлю;
4) ліквідацыя юрыдычнай асобы, уключанай у рэестр аператараў электроннага гандлю;
5) рэарганізацыя юрыдычнай асобы, уключанай у рэестр аператараў электроннага гандлю, за выключэннем выпадкаў, якія ўстанаўліваюцца заканадаўствам дзяржаў-членаў.
2. Заканадаўствам дзяржаў-членаў могуць устанаўлівацца дадатковыя падставы для выключэння юрыдычнай асобы з рэестра аператараў электроннага гандлю.
Артыкул 4294. Правы аператара электроннага гандлю
1. Пры ажыццяўленні сваёй дзейнасці аператар электроннага гандлю мае права запытваць у фізічных асоб, якія з’яўляюцца атрымальнікамі тавараў электроннага гандлю, у электронных гандлёвых пляцовак дакументы і звесткі, неабходныя для ажыццяўлення мытных аперацый, і атрымліваць такія дакументы і звесткі ў тэрміны, якія забяспечваюць выкананне ўстаноўленых гэтым Кодэксам патрабаванняў.
2. Калі мытнае дэклараванне і іншыя мытныя аперацыі ў дачыненні да тавараў электроннага гандлю, набытых фізічнымі асобамі, ажыццяўляюцца аператарам электроннага гандлю, аператар электроннага гандлю валодае правамі, указанымі ў пункце 1 артыкула 84 гэтага Кодэкса, а таксама мае права ажыццяўляць мытныя аперацыі, звязаныя са змяненнем (дапаўненнем) звестак, заяўленых у дэкларацыі на тавары элетроннага гандлю, прадугледжаныя артыкулам 112 гэтага Кодэкса.
3. Аператар электроннага гандлю мае права абмежаваць сферу сваёй дзейнасці ажыццяўленнем мытных аперацый у дачыненні да тавараў электроннага гандлю, набытых фізічнымі асобамі, або тавараў электроннага гандлю, прызначаных для рэалізацыі фізічным асобам.
Артыкул 4295. Абавязкі і адказнасць аператара электроннага гандлю
1. Аператар электроннага гандлю абавязаны:
1) выконваць умовы ўключэння ў рэестр аператараў электроннага гандлю, устаноўленыя падпунктамі 1, 2, 4 і 5 пункта 1 артыкула 4292 гэтага Кодэкса, а таксама заканадаўствам дзяржаў-членаў у адпаведнасці з пунктам 2 артыкула 4292 гэтага Кодэкса;
2) не разгалошваць, не выкарыстоўваць ім і (або) яго работнікамі з уласнымі мэтамі і не перадаваць іншым асобам атрыманую ад фізічных асоб, якія з’яўляюцца атрымальнікамі тавараў электроннага гандлю, і электронных гандлёвых пляцовак інфармацыю, якая з’яўляецца камерцыйнай, банкаўскай і іншай ахаванай законам тайнай, а таксама іншую канфідэнцыяльную інфармацыю, за выключэннем выпадкаў, устаноўленых заканадаўствам дзяржаў-членаў;
3) інфармаваць мытны орган, які ўключыў яго ў рэестр аператараў электроннага гандлю, аб змяненні звестак, заяўленых ім пры ўключэнні ў рэестр аператараў электроннага гандлю, і прадставіць дакументы, якія пацвярджаюць такія змяненні, на працягу 5 працоўных дзён з дня змянення такіх звестак або з дня, калі яму стала вядома аб іх змяненні;
4) забяспечваць захаванасць тавараў электроннага гандлю, якія знаходзяцца ў збудаваннях (у памяшканнях, на пляцоўках);
5) забяспечваць магчымасць правядзення мытнага кантролю;
6) выконваць умовы выкарыстання тавараў электроннага гандлю ў адпаведнасці з мытнай працэдурай мытнага склада, устаноўленыя пунктам 2 артыкула 156 гэтага Кодэкса;
7) весці раздзельны ўлік тавараў электроннага гандлю, змешчаных на часовае захоўванне, і тавараў электроннага гандлю, змешчаных пад мытную працэдуру мытнага склада, якія знаходзяцца ў збудаваннях (у памяшканнях, на пляцоўках), і прадстаўляць мытным органам справаздачнасць аб такіх таварах, у тым ліку з выкарыстаннем інфармацыйных тэхналогій, у адпаведнасці з заканадаўствам дзяржаў-членаў;
8) весці раздзельны ўлік тавараў электроннага гандлю, змешчаных пад мытную працэдуру мытнага склада, і тавараў электроннага гандлю, змешчаных пад мытную працэдуру мытнага склада, набытых фізічнымі асобамі і вывезеных са збудаванняў (з памяшканняў, з пляцовак), і прадстаўляць мытным органам справаздачнасць аб таварах, набытых фізічнымі асобамі і вывезеных са збудаванняў (з памяшканняў, з пляцовак), у тым ліку з выкарыстаннем інфармацыйных тэхналогій, у адпаведнасці з заканадаўствам дзяржаў-членаў;
9) не дапускаць у збудаванні (у памяшканні, на пляцоўкі) старонніх асоб, якія не з’яўляюцца работнікамі аператара электроннага гандлю або не валодаюць паўнамоцтвамі ў дачыненні да тавараў электроннага гандлю, якія знаходзяцца ў такіх збудаваннях (у памяшканнях, на пляцоўках), без дазволу мытных органаў;
10) выконваць патрабаванні мытных органаў адносна доступу службовых асоб мытных органаў да тавараў электроннага гандлю, якія знаходзяцца ў збудаваннях (у памяшканнях, на пляцоўках);
11) ажыццяўляць узаемадзеянне з мытнымі органамі пры дапамозе інфармацыйнай сістэмы, указанай у падпункце 4 пункта 1 артыкула 4292 гэтага Кодэкса;
12) выконваць іншыя абавязкі, якія ўстаноўлены гэтым Кодэксам і (або) устанаўліваюцца заканадаўствам дзяржаў-членаў аб мытным рэгуляванні.
2. У выпадку выключэння з рэестра аператараў электроннага гандлю юрыдычная асоба абавязана:
1) у дачыненні да тавараў электроннага гандлю, змешчаных на часовае захоўванне, – забяспечыць ажыццяўленне мытных аперацый, звязаных з выпускам тавараў, на працягу 30 працоўных дзён з дня, наступнага за днём выключэння такой юрыдычнай асобы з рэестра аператараў электроннага гандлю;
2) у дачыненні да тавараў электроннага гандлю, змешчаных на часовае захоўванне іншым аператарам электроннага гандлю, – на працягу 3 працоўных дзён з дня, наступнага за днём выключэння такой юрыдычнай асобы з рэестра аператараў электроннага гандлю, паведаміць такому іншаму аператару электроннага гандлю аб неабходнасці забяспечыць выкананне мытных аперацый, звязаных з выпускам тавараў, на працягу 30 працоўных дзён з дня, наступнага за днём выключэння такой юрыдычнай асобы з рэестра аператараў электроннага гандлю;
3) у дачыненні да тавараў электроннага гандлю, прызначаных для рэалізацыі фізічным асобам, змешчаных пад мытную працэдуру мытнага склада, – завяршыць дзеянне мытнай працэдуры мытнага склада ў адпаведнасці з пунктам 7 артыкула 3096 гэтага Кодэкса.
3. У выпадку, калі мытнае дэклараванне і іншыя мытныя аперацыі ў дачыненні да тавараў электроннага гандлю, набытых фізічнымі асобамі, ажыццяўляе аператар электроннага гандлю, то ён абавязаны ажыццявіць дзеянні, прадугледжаныя падпунктамі 1–4 пункта 2 артыкула 84 гэтага Кодэкса. Выплата мытных плацяжоў ажыццяўляецца за кошт грашовых сродкаў (грошай) дэкларанта.
Ва ўказаным выпадку дэкларант не ажыццяўляе дзеянні, прадугледжаныя падпунктамі 1–4 пункта 2 артыкула 84 гэтага Кодэкса.
4. У выпадку выканання мытных аперацый, прадугледжаных падпунктам 1 пункта 4 артыкула 3096, аператар электроннага гандлю абавязаны ажыццявіць дзеянні, прадугледжаныя падпунктамі 1–4 і 6 пункта 2 артыкула 84 гэтага Кодэкса. Выплата мытных плацяжоў, спецыяльных, антыдэмпінгавых, кампенсацыйных пошлін ажыццяўляецца за кошт грашовых сродкаў (грошай) фізічнай асобы, якая набыла тавары электроннага гандлю.
5. За невыкананне абавязкаў, прадугледжаных пунктамі 3 і 4 гэтага артыкула, за заяву ў дэкларацыі на тавары электроннага гандлю непраўдзівых звестак, а таксама за прадстаўленне неправадзейных дакументаў, у тым ліку падробленых і (або) тых, якія змяшчаюць заведама недакладныя (непраўдзівыя) звесткі, аператар электроннага гандлю нясе адказнасць у адпаведнасці з заканадаўствам дзяржаў-членаў.»;
46) у пункце 22 артыкула 436 словы «і (або) рэестр мытных перавозчыкаў» замяніць словамі «, рэестр мытных перавозчыкаў і (або) рэестр аператараў электроннага гандлю», словы «або мытнага перавозчыка» замяніць словамі «, мытнага перавозчыка і (або) аператара электроннага гандлю»;
47) пункт 1 артыкула 449 выкласці ў наступнай рэдакцыі:
«1. Да ўступлення ў сілу міжнароднага дагавора ў рамках Саюза, які дапускае падачу дэкларацыі на тавары, дэкларацыі на тавары электроннага гандлю любому мытнаму органу на мытнай тэрыторыі Саюза:
дэкларацыя на тавары падаецца:
мытнаму органу дзяржавы-члена, у адпаведнасці з заканадаўствам якой створана, зарэгістравана або на тэрыторыі якой пастаянна пражывае асоба, якая з’яўляецца дэкларантам тавараў, калі дэкларантам тавараў выступае асоба дзяржавы-члена, указаная ў падпункце 1 пункта 1 артыкула 83 гэтага Кодэкса, а таксама замежная асоба, указаная ў абзацы другім падпункта 2 пункта 1 артыкула 83 гэтага Кодэкса;
мытнаму органу дзяржавы-члена, на тэрыторыі якой знаходзяцца дэклараваныя тавары, калі дэкларантам тавараў выступае замежная асоба, указаная ў абзацы трэцім або чацвёртым падпункта 2 пункта 1 артыкула 83 гэтага Кодэкса або падпункце 5 пункта 1 артыкула 83 гэтага Кодэкса;
мытнаму органу дзяржавы-члена, на тэрыторыі якой знаходзяцца дэклараваныя тавары і асоба, указаная ў падпункце 3 пункта 1 артыкула 83 гэтага Кодэкса, калі дэкларантам тавараў выступае такая асоба;
2) дэкларацыя на тавары электроннага гандлю падаецца:
мытнаму органу дзяржавы-члена, на тэрыторыі якой пастаянна або часова пражывае (часова знаходзіцца) фізічная асоба, якая з’яўляецца атрымальнікам тавараў электроннага гандлю, калі мытнае дэклараванне тавараў электроннага гандлю, набытых фізічнымі асобамі, ажыццяўляецца асобай, якая ў адпаведнасці з абзацам першым пункта 1 артыкула 3094 гэтага Кодэкса можа выступаць дэкларантам такіх тавараў;
мытнаму органу дзяржавы-члена, у адпаведнасці з заканадаўствам якой створана (зарэгістравана) асоба, якая з’яўляецца аператарам электроннага гандлю, і на тэрыторыі якой пастаянна або часова пражывае (часова знаходзіцца) фізічная асоба, якая з’яўляецца атрымальнікам тавараў электроннага гандлю, калі мытнае дэклараванне тавараў электроннага гандлю ажыццяўляецца аператарам электроннага гандлю.»;
48) артыкул 464 дапоўніць пунктам 7 наступнага зместу:
«7. Мытнае дэклараванне тавараў электроннага гандлю, набытых фізічнымі асобамі, можа ажыццяўляцца ў кожнай з дзяржаў-членаў мытнымі прадстаўнікамі, якія дзейнічаюць ад імені і па даручэнні фізічных асоб – дэкларантаў такіх тавараў, на працягу 6 месяцаў з даты ўключэння ў рэестр аператараў электроннага гандлю першага аператара электроннага гандлю, але не больш чым на працягу 12 месяцаў з даты ўступлення ў сілу Пратакола аб унясенні змяненняў у Дагавор аб Мытным кодэксе Еўразійскага эканамічнага Саюза ад 11 красавіка 2017 года, падпісанага 25 снежня 2023 года.
Артыкул 2
Гэты Пратакол уступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для яго ўступлення ў сілу.

Аформлена ў горадзе Санкт-Пецярбурзе 25 снежня 2023 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве-члену яго засведчаную копію.

